open-index/open-wikipedia-markdown huggingface dataset:
ಗ್ರನಾಡ ಪ್ರಾಂತ್ಯ

**ಗ್ರನಾಡ ಪ್ರಾಂತ್ಯ**ವು ದಕ್ಷಿಣ ಸ್ಪೇನ್‍ನ ಒಂದು ಪ್ರಾಂತ. ಆಂಡಾಲೂಸಿಯಕ್ಕೆ ಸೇರಿದ ಜಿಲ್ಲೆಗಳನ್ನು ಒಟ್ಟುಗೂಡಿಸಿ 1833ರಲ್ಲಿ ಗ್ರನಾಡ ಪ್ರಾಂತ್ಯವನ್ನು ರಚಿಸಲಾಯಿತು. ವಿಸ್ತೀರ್ಣ 4,838 ಚ. ಮೈ. ಜನಸಂಖ್ಯೆ 9,21,987 (2021). ಈ ಪ್ರಾಂತ್ಯದಲ್ಲಿ ೧೭೦ ಪುರಸಭೆಗಳಿವೆ. ಈ ಪ್ರಾಂತ್ಯದ ಉತ್ತರಕ್ಕೆ ಕಾರ್ಡೊಬ, ಹಾಯೇನ್ ಮತ್ತು ಆಲ್ಬಾಥೇಟಗಳೂ, ಪೂರ್ವಕ್ಕೆ ಮರ್ಸಿಯ ಮತ್ತು ಅಲ್ಮೇರಿಯಗಳೂ, ದಕ್ಷಿಣಕ್ಕೆ ಮೆಡಿಟರೇನಿಯನ್ ಸಮುದ್ರವೂ, ಪಶ್ಚಿಮಕ್ಕೆ ಮ್ಯಾಲಗವೂ ಇವೆ. ಪಶ್ಚಿಮ ಹಾಗೂ ವಾಯುವ್ಯ ಭಾಗಗಳಲ್ಲಿ ಸ್ಯೆರಾ ನೆವೇಡ ಪರ್ವತಶ್ರೇಣಿ ಇದೆ. ಇಲ್ಲಿಯ ನೆಲ ಫಲವತ್ತಾದ್ದು. ಹಲವೆಡೆ ಕಬ್ಬಿನ ಗದ್ದೆಗಳಿವೆ. ಕುರಿಸಾಕಣೆಯೂ ಉಂಟು.

ಗ್ರನಾಡಾ ಪ್ರಾಂತ್ಯವು ಅಲ್ಮೇರಿಯಾ ಪ್ರಾಂತದೊಂದಿಗೆ ಸ್ಯೆರಾ ನೆವೇಡ ರಾಷ್ಟ್ರೀಯ ಉದ್ಯಾನವನ್ನು ಹಂಚಿಕೊಳ್ಳುತ್ತದೆ. ಈ ಪ್ರಾಂತ್ಯದ ಉತ್ತರ ಭಾಗವು (ಬಾಜ಼ಾ ಮತ್ತು ಹ್ಯುಯೆಸ್ಕಾರ್ ಜಿಲ್ಲೆಗಳನ್ನು ಹೊಂದಿದೆ) ಗ್ರನಾಡಾ ಆಲ್ಟಿಪ್ಲಾನೊ ಎಂದು ಕರೆಯಲ್ಪಡುತ್ತದೆ. ಅಲ್‍ಹಾಂಬ್ರಾ ಗ್ರನಾಡಾದ ಅತಿ ದೊಡ್ಡ ಪ್ರವಾಸಿ ಆಕರ್ಷಣೆಯಾಗಿದೆ. ಇದು ಮೋರ್ ವಾಸ್ತುಶೈಲಿಯನ್ನು ಪ್ರದರ್ಶಿಸುತ್ತದೆ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* Maps of Granada Province
*  Diputación Provincial de Granada  (Provincial government)

ವರ್ಗ:ಸ್ಪೇನ್
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ತುಂಜತ್ ಎಳುತ್ತಚ್ಚನ್

ತುಂಚತ್ತು ರಾಮಾನುಜನ್ ಎಳುಥಚ್ಚನ್ (ಫ್ಲಾ. 16 ನೇ ಶತಮಾನ) ಒಬ್ಬ ಮಲಯಾಳಂ ಭಕ್ತಿ ಕವಿ, ಅನುವಾದಕ ಮತ್ತು ಭಾಷಾಶಾಸ್ತ್ರಜ್ಞ. ಅವರು ಮಲಯಾಳಂ ಸಾಹಿತ್ಯದ ಪ್ರಾಚೀನ ಕವಿತ್ರಯಂ (ಹಳೆಯ ತ್ರಿಮೂರ್ತಿಗಳು) ಗಳಲ್ಲಿ ಒಬ್ಬರು, ಉಳಿದ ಇಬ್ಬರು ಕುಂಚನ್ ನಂಬಿಯಾರ್ ಮತ್ತು ಚೆರುಸ್ಸೇರಿ. ಅವರನ್ನು "ಆಧುನಿಕ ಮಲಯಾಳಂ ಸಾಹಿತ್ಯದ ಪಿತಾಮಹ" ಮತ್ತು "ಮಲಯಾಳಂನಲ್ಲಿ ಆದಿ ಕವಿ" ಎಂದು ಕರೆಯಲಾಗುತ್ತದೆ. ಕೇರಳದ ಸಾಹಿತ್ಯ ಸಂಸ್ಕೃತಿಯಲ್ಲಿ (ಭಕ್ತಿ ಚಳುವಳಿಗೆ ಸಂಬಂಧಿಸಿದ ದೇಶೀಯ ಧಾರ್ಮಿಕ ಪಠ್ಯ) ಪ್ರಮುಖ ಬದಲಾವಣೆಯ ಪ್ರವರ್ತಕರಲ್ಲಿ ಅವರು ಒಬ್ಬರು. ಅವರ ಕೃತಿಗಳನ್ನು ಕೇರಳದಲ್ಲಿ ಅವರ ಯಾವುದೇ ಸಮಕಾಲೀನರು ಅಥವಾ ಪೂರ್ವವರ್ತಿಗಳಿಗಿಂತ ಹೆಚ್ಚು ಪ್ರಕಟಿಸಲಾಗಿದೆ ಮತ್ತು ಓದಲಾಗುತ್ತದೆ.
ಎಳುಥಾಚನ್ - ಅವರು ಕ್ರಿ.ಶ. ಹದಿನಾರನೇ ಶತಮಾನದ ಸುಮಾರಿಗೆ ವಾಸಿಸುತ್ತಿದ್ದರೂ - ಅವರನ್ನು "ಆಧುನಿಕ ಮಲಯಾಳಂನ ಪಿತಾಮಹ" ಅಥವಾ, ಪರ್ಯಾಯವಾಗಿ, "ಮಲಯಾಳಂ ಸಾಹಿತ್ಯದ ಪಿತಾಮಹ" ಎಂದು ಕರೆಯಲಾಗುತ್ತದೆ.
ಗ್ರನಾಡ

thumb|350x350px|ಅಲ್‍ಹಾಂಬ್ರ
**ಗ್ರನಾಡ** ಎನ್ನುವುದು ದಕ್ಷಿಣ ಸ್ಪೇನಿನ ಆಂದಾಲುಸಿಯಾ ಪ್ರದೇಶದ ಒಂದು ನಗರ. ಅದೇ ಹೆಸರಿನ ಪ್ರಾಂತ್ಯದ ಮುಖ್ಯ ಪಟ್ಟಣ. ಮ್ಯಾಡ್ರಿಡ್ ನಗರದ ದಕ್ಷಿಣಕ್ಕೆ 225 ಮೈ. ದೂರದಲ್ಲಿದೆ. ಜನಸಂಖ್ಯೆ 2,33,680 (2021). ನಗರ ಸಮುದ್ರಮಟ್ಟದಿಂದ 2,421' ಎತ್ತರದಲ್ಲಿದೆ. ಸೈರಾ ನೆವೇಡ ಪರ್ವತಶೇಣಿಯ ವಾಯುವ್ಯ ಭಾಗದಲ್ಲಿ ಹೆನಿಲ್ ಮತ್ತು ದರೋ ನದಿಗಳ ಸಂಗಮಸ್ಥಾನವಿದು. ಗ್ರನಾಡದ ಮೂಲಕ ಹರಿಯುವ ದಾರೋ ನದಿಯ ಬಲಗಡೆ ಹಳೆಯ ನಗರ ಇದೆ. ಇಲ್ಲಿ ಮೋರ್ ಜನಾಂಗದವರ ಹಳೆಯ ಕಟ್ಟಡಗಳೂ, ಕಿರಿದಾದ ತಿರುವುಮುರುವಿರುವ ಬೀದಿಗಳೂ, ಸಣ್ಣ ಸಣ್ಣ ಚೌಕಗಳೂ ಇವೆ. ಗ್ರನಾಡ ಉತ್ತರದ ಕಡೆಯಲ್ಲಿ ವಿಸ್ತರಿಸಿದೆ. ಆಧುನಿಕ ಕಟ್ಟಡಗಳು ತಲೆಯೆತ್ತಿವೆ. ಆಹಾರ ಪದಾರ್ಥಗಳ ತಯಾರಿಕೆ, ಸಕ್ಕರೆ ಪರಿಷ್ಕರಣ - ಇವು ಇಲ್ಲಿಯ ಮುಖ್ಯ ಉದ್ಯಮಗಳು. 

## ಕಟ್ಟಡಗಳು 
ಗ್ರನಾಡ ನಗರದಲ್ಲಿ ಅನೇಕ ಭವ್ಯ ಕಟ್ಟಡಗಳುಂಟು. ಇವುಗಳಲ್ಲಿ ಬಹಳ ಮುಖ್ಯವಾದ್ದು ಕಥೆಡ್ರಲ್ ಕಟ್ಟಡ. ಇದು 1529-1703 ರಲ್ಲಿ ಪುನರುಜ್ಜೀವನ ಶೈಲಿಯಲ್ಲಿ ನಿರ್ಮಿತವಾಯಿತು. ಸ್ಪೇನಿನ ಖ್ಯಾತ ಕಲಾವಿದರ ಚಿತ್ರಕೃತಿಗಳು ಈ ಕಟ್ಟಡದಲ್ಲಿವೆ. ಕಥೆಡ್ರಲ್ ಬಳಕೆಯಲ್ಲೇ ಇರುವ ಚಾಪೆಲ್‌ನಲ್ಲಿ ಅರಸರ ಗೋರಿಗಳಿವೆ. ಅಪೂರ್ಣವಾಗಿರುವ 5 ನೆಯ ಚಾರ್ಲ್ಸ್‌ನ ಅರಮನೆ, ವಿಶ್ವವಿದ್ಯಾಲಯ, ಇಂಪೀರಿಯಲ್ ಕಾಲೇಜು, ಸೇಂಟ್ ಆನ್ ಮತು ಸ್ಯಾನ್ ಸಾಲ್ವಡಾರ್ ಚರ್ಚುಗಳು, ಸೇಂಟ್ ಎಲಿಜ಼ಬೆತ್ ಕಾನ್ವೆಂಟ್ - ಇವು ಇತರ ಭವ್ಯ ಕಟ್ಟಡಗಳ ಪೈಕಿ ಕೆಲವು. ಐತಿಹಾಸಿಕ ಮಹತ್ತ್ವದ್ದೂ, ಬಹು ಪ್ರಮುಖವೂ ಆದ ಸ್ಮಾರಕ ಅಲ್‌ಹಾಂಬ್ರ, ಕೆಂಪಿಟ್ಟಿಗೆಗಳನ್ನು ಉಪಯೋಗಿಸಿ ಮೋರ್ ವಾಸ್ತುಶೈಲಿಯಲ್ಲಿ ನಿರ್ಮಿಸಲಾದ ಕಟ್ಟಡಗಳ ಸಮೂಹ ಇದು. ಈ ಕಟ್ಟಡಗಳ ನಿರ್ಮಾಣ 1 ನೆಯ ಮುಹಮ್ಮದನ ಕಾಲದಲ್ಲಿ ಆರಂಭಗೊಂಡು, 1 ನೆಯ ಯೂಸಫನ ಕಾಲದಲ್ಲಿ ಪೂರ್ಣಗೊಂಡುವು. ಅಲಂಕಾರ ಪಟ್ಟಿಕೆಗಳೂ, ಚಿತ್ರವಿಚಿತ್ರ ಅಲಂಕಾರಗಳೂ, ಬರೆಹಗಳೂ ಇಲ್ಲಿ ಕಂಡುಬರುತ್ತವೆ. ಅಲ್‌ಹಾಂಬ್ರದ ಎರಡು ವಿಭಾಗಗಳಲ್ಲಿ ಒಂದು ರಾಜರ ಮತ್ತು ರಾಜವಂಶದವರ ವಾಸಕ್ಕೂ, ಮತ್ತೊಂದು ಅಧಿಕಾರಿಗಳಿಗೂ ಸಭಾಸದರಿಗೂ ಮೀಸಲಾಗಿದ್ದುವು. ಅಲ್‌ಹಾಂಬ್ರದ ಪೊಮಿಗ್ರೇನೇಟ್ಸ್ ದ್ವಾರ, ರಾಯಭಾರಿಗಳ ಹಜಾರ, ಸಿಂಹಗಳ ಮೊಗಸಾಲೆ, ಮರ್ಟಲ್ ಪೊದರು ಸಸ್ಯಗಳ ಮೊಗಸಾಲೆ - ಇವೂ ಆಕರ್ಷಕವಾಗಿವೆ.

## ಇತಿಹಾಸ 
ಪ್ರಾಚೀನ ನಗರವಾದ ಇಲಿಬೆರೀಸಿನ ಪಾಳು ಪ್ರದೇಶದ ಬಳಿ ಗ್ರನಾಡವನ್ನು 7 ನೆಯ ಶತಮಾನದಲ್ಲಿ ಸ್ಥಾಪಿಸಲಾಯಿತು. 8ನೆಯ ಶತಮಾನದಲ್ಲಿ ಈ ಪ್ರದೇಶ ಮೋರರ ವಶವಾಯಿತು. 1015 ರವರೆಗೂ ಇದು ಉಮಾಯದ್ ಖಲೀಫರ ಆಳ್ವಿಕೆಗೊಳಪಟ್ಟಿತ್ತು. ಅನಂತರ ಆಲ್ಮೊರಾವಿಡರ ವಶಕ್ಕೆ ಬಂತು (1157). ಆಮೇಲೆ ನಾಸ್ರಿಡ್‌ಗಳ ಕೈಗೆ ಬಂದು (1238) ಸ್ವತಂತ್ರ ರಾಜ್ಯವೊಂದರ ರಾಜಧಾನಿಯಾಯಿತು. ಮುಸ್ಲಿಮರ ಆಳ್ವಿಕೆಯ ಕಾಲದಲ್ಲಿ ಇದು ಅವರ ಸಂಸ್ಕೃತಿ ಮತ್ತು ನಾಗರಿಕತೆಗಳ ಕೇಂದ್ರ ಸ್ಥಾನವಾಗಿತ್ತು. ಇಬ್ನ್ ಖಾಲ್ದೂನ್ (1332 -1406), ಇಬ್ನ್ ಬತೂತ (1304-1368) ಮುಂತಾದ ಖ್ಯಾತ ಇತಿಹಾಸಕಾರರು ಗ್ರನಾಡದ ಸಂಸ್ಕೃತಿಗಳಿಂದ ಆಕರ್ಷಿತರಾಗಿದ್ದರು. 1492 ರಲ್ಲಿ ಫರ್ಡಿನೆಂಡ್ ದೊರೆ ಇದನ್ನು ಗೆದ್ದು ಮೋರರ ಆಳ್ವಿಕೆಯನ್ನು ಕೊನೆಗಾಣಿಸಿ, ಗ್ರನಾಡವನ್ನು ಸ್ಪೇನಿನೊಡನೆ ಸೇರಿಸಿದ. ಆಗ ಗ್ರನಾಡದ ಅವನತಿ ಆರಂಭವಾಯಿತು. ಸ್ಪೇನಿನವರ ದಾಳಿಯ ಫಲವಾಗಿ ಅಲ್‌ಹಾಂಬ್ರದ ಸೌಂದರ್ಯ ಕುಂಠಿತವಾಯಿತು. 1812 ರ ಫ್ರೆಂಚ್ ದಾಳಿಯೂ, 1821 ರಲ್ಲಿ ಸಂಭವಿಸಿದ ಒಂದು ಭೂಕಂಪವೂ ಇದರ ಹಲವು ಭಾಗಗಳನ್ನು ನಾಶಗೊಳಿಸಿದುವು. ಅಲ್‌ಹಾಂಬ್ರದ ಪುನರ್‌ನಿರ್ಮಾಣ ಕಾರ್ಯ 1828 ರಲ್ಲಿ ಪ್ರಾರಂಭವಾಯಿತು. ಅದರ ಹಿಂದಿನ ಮೌಲ್ಯಗಳ ಪುನಃಸ್ಥಾಪನೆಯ ಪ್ರಯತ್ನಗಳು ನಡೆದಿವೆ. 

## ಉಲ್ಲೇಖಗಳು 
## ಗ್ರಂಥಸೂಚಿ 
* 
* 
* 
* 

ವರ್ಗ:ಸ್ಪೇನ್‍ನ ಪುರಸಭೆಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮಾಖನ್ಲಾಲ್ ಚತುರ್ವೇದಿ

thumb
**ಮಾಖನ್‍ಲಾಲ್ ಚತುರ್ವೇದಿ** (1889-1968) ಆಧುನಿಕ ಯುಗದ ಪ್ರಮುಖ ಹಿಂದೀ ಕವಿ. ಅಗ್ರಗಣ್ಯ ಗಾಂಧೀವಾದಿಗಳು, ಭಾರತ ಸ್ವಾತಂತ್ರ್ಯ ಸಮರದ ಯೋಧರು. ಪತ್ರಿಕೋದ್ಯಮದ ಆಚಾರ್ಯರು, ಕುಶಲ ರಾಜಕಾರಣಿಗಳು, ಒಳ್ಳೆಯ ವಾಗ್ಮಿಗಳು.

## ಜೀವನ 
ಮಧ್ಯಪ್ರದೇಶದ ಹೋಶಂಗಾಬಾದ್ ಜಿಲ್ಲೆಯ ಬಾಬಈ ಗ್ರಾಮದಲ್ಲಿ ಹುಟ್ಟಿದರು. ನಾರ್ಮಲ್ ಪರೀಕ್ಷೆಯಲ್ಲಿ ಉತ್ತೀರ್ಣರಾಗಿ ಅಧ್ಯಾಪಕ ವೃತ್ತಿಯನ್ನು ಅವಲಂಬಿಸಿ ಬಾಳನ್ನು ಪ್ರಾರಂಭಿಸಿದರು. ಮೊದಲು ಗಣೇಶ ಶಂಕರ ವಿದ್ಯಾರ್ಥಿ ಅವರೊಡನೆ *ಪ್ರತಾಪ್* ಕಾರ್ಯಾಲಯದಲ್ಲಿ ಕೆಲಸ ಮಾಡುತ್ತಿದ್ದರು. *ಪ್ರಭಾ* ಮತ್ತು *ಕರ್ಮವೀರ*ದ ಸಂಪಾದಕರಾಗಿದ್ದರು. ತರುಣರಾಗಿದ್ದಾಗ ಕ್ರಾಂತಿಕಾರಿಗಳಲ್ಲಿ ಮುಖ್ಯರೆನಿಸಿಕೊಂಡಿದ್ದರು. ಲೋಕಮಾನ್ಯ ತಿಲಕ್ ಮತ್ತು ಹಿಂದೂ ಮುಸ್ಲಿಮರ ಏಕತೆಗಾಗಿ ಪ್ರಾಣವನ್ನೇ ತೆತ್ತ ಗಣೇಶ ಶಂಕರ ವಿದ್ಯಾರ್ಥಿ ಅವರಿಂದ ಪ್ರಭಾವಿತರಾಗಿ 1913ರಲ್ಲಿ ಪ್ರಮುಖ ಗಾಂಧೀವಾದಿಗಳಲ್ಲಿ ಒಬ್ಬರಾದರು. *ಏಕ್ ಭಾರತೀಯ ಆತ್ಮ* ಎನ್ನುವ ಹೆಸರಿನಲ್ಲಿ ಕವನಗಳನ್ನು ಬರೆದರು. ಮಧ್ಯಪ್ರದೇಶದ ಅನೇಕ ಕವಿಗಳು ಇವರಿಂದ ಸ್ಫೂರ್ತಿಪಡೆದವರು ಇಲ್ಲವೆ ಇವರ ನೇರ ಶಿಷ್ಯರು. ಸ್ವಾತಂತ್ರ್ಯ ಸಮರದಲ್ಲಿ ಭಾಗವಹಿಸಿದ್ದರಿಂದ ಇವರು ಎಷ್ಟೋ ಬಾರಿ ಜೈಲಿಗೆ ಹೋದುದೂ ಉಂಟು. ಹಿಂದಿಯಲ್ಲಿ ಇವರೇ ಮೊದಲ ಗಾಂಧಿವಾದಿ ಕವಿ.

## ಪ್ರಶಸ್ತಿ-ಗೌರವಗಳು 
ಇವರ ಸಾಹಿತ್ಯಸೇವೆ ಮತ್ತು ಪಾಂಡಿತ್ಯಕ್ಕೆ ಮೆಚ್ಚಿ ಸಾಗರ ವಿಶ್ವವಿದ್ಯಾಲಯ ಇವರಿಗೆ ಡಿ.ಲಿಟ್. ಪದವಿ ಕೊಟ್ಟಿತು. ಭಾರತ ಸರ್ಕಾರ ಪದ್ಮಭೂಷಣ ಬಿರುದನ್ನು ಕೊಟ್ಟು ಗೌರವಿಸಿತು.

## ಕೃತಿಗಳು 
ಇವರ ಕೃತಿಗಳಲ್ಲಿ ಬಹುಭಾಗ ಜೈಲಿನಲ್ಲೇ ರಚಿತವಾದುದು. ಇವರ ಮೊದಲ ಕವನಸಂಗ್ರಹ *ಹಿಮಕಿರೀಟಿನೀ* (1942). ಇದಕ್ಕೆ *ದೇವ ಪುರಸ್ಕಾರ* ದೊರೆತಿದೆ. ಇದರಲ್ಲಿ 1913-1940ರ ನಡುವೆ ಇವರು ಬರೆದ ಕವನಗಳಿವೆ. ಇವರ ಮೊದಲ ಕವನ ಗಾಂಧಿಯ ಮೇಲೆ ಬರೆದುದು-'ನಿಃಶಸ್ತ್ರ್ ಸೇನಾನಿ'- ಗಾಂಧಿಯ ಸತ್ತ್ವವನ್ನು, ಮಹಾತ್ಮ್ಯವನ್ನು ಸೂಕ್ಷ್ಮವಾಗಿ ಬಣ್ಣಿಸುತ್ತದೆ. ಪ್ರಪಂಚವೇ ಬೇಕಾದರೆ ಹಿಮ್ಮೆಟ್ಟಲಿ, ಈ ಕೈಗಳಲ್ಲಿ ಕತ್ತಿಯನ್ನು ಮುಟ್ಟುವುದಿಲ್ಲ; ಪ್ರೀತಿ?-ಆ ಬೇಡಿಗಳ ಮೇಲೆ, ಮತ್ತು ಕೃಷ್ಣನ ಜನ್ಮಸ್ಥಳದ ಮೇಲೆ ಪ್ರೀತಿ; ಹಾರ!- ಭುಜಗಳನ್ನು ಚುಚ್ಚುವ, ವಿಚಿತ್ರ ಸರಪಣಿಯೇ ಹಾರ-ಇಲ್ಲಿನ ಇಂಥ ಭಾವಪೂರ್ಣ ವಾಕ್ಯಗಳು ಓದುಗರ ಮನಸ್ಸನ್ನು ಸೆಳೆಯುತ್ತವೆ. ಸಾಹಿತ್ಯ ಅಕಾಡಮಿಯ ಬಹುಮಾನ ಪಡೆದ ಇವರ ಕೃತಿ *ಹಿಮತರಂಗಿನೀ* (1947), ಸ್ವಾತಂತ್ರ್ಯೋತ್ತರ ಹಿಂದಿ ಕೃತಿಗಳಲ್ಲಿ ಶ್ರೇಷ್ಠವಾದುದು. *ಮಾತಾ* (1951), *ಯುಗ್ ಚರಣ್* (1956), *ಸಮರ್ಪಣ್* (1956), *ವೇಣು ಲೋ ಗೂಂಜೇಧರಾ* (1960), *ಆಧುನಿಕ ಕವಿ, ಭಾಗ 6* (1961) ಮತ್ತು *ಮರಣ್ ಜ್ವಾರ್* (1963) ಇವರ ಇತರ ಕವನ ಸಂಗ್ರಹಗಳು. ಇವರ ನಾಟಕ *ಕೃಷ್ಣಾರ್ಜುನ ಯುದ್ಧ* ನೂತನ ಭಾಗಗಳಿಂದ ಕೂಡಿದ ಉತ್ತಮ ಕೃತಿ. ಇವರ ಕವನಗಳಲ್ಲಿ *ಕೈದಿ ಔರ್ ಕೋಕಿಲ್*, *ಯುಗ್‌ಪುರುಷ್*, *ಘರ್ ಮೇರಾ ಹೈ*, ನಿಃಶಸ್ತ್ರ್ ಸೇನಾನಿ, ಪುಷ್ಪ್ ಕೀ ಅಭಿಲಾಷಾ, ಸೌದಾ-ಇವು ಬಹು ಪ್ರಸಿದ್ಧವಾದುವು. ಓಜಸ್ಸಿನಿಂದ ಕೂಡಿದ ಇವರ ಶೈಲಿ ಓದುಗರ ಮನಸ್ಸಿನ ಮೆಲೆ ಗಂಭೀರ ಪರಿಣಾಮವನ್ನುಂಟು ಮಾಡಬಲ್ಲದು. ಇವರ ವೈಚಾರಿಕ ಗದ್ಯಶೈಲಿಗೆ *ಶಕ್ತಿಪೂಜಾ* ಎಂಬ ಪ್ರಬಂಧ ಒಂದು ಉತ್ತಮ ನಿದರ್ಶನ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* Makhanlal Chaturvedi at Kavita Kosh (Hindi)
* https://web.archive.org/web/20050414221532/http://sbc.ac.in/mc.htm

ವರ್ಗ:ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರು
ವರ್ಗ:ಪತ್ರಕರ್ತರು
ವರ್ಗ:ಹಿಂದಿ ಕವಿಗಳು
ವರ್ಗ:ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತರು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಏರಿಯೋಲ

ಮಾನವ ಏರಿಯೋಲ  ಎಂಬುದು ಮೊಲೆತೊಟ್ಟುಗಳ ಸುತ್ತಲಿನ ಸ್ತನದ ಮೇಲಿನ ವರ್ಣದ್ರವ್ಯದ ಪ್ರದೇಶವಾಗಿದೆ. ಸಾಮಾನ್ಯವಾಗಿ, ಏರಿಯೋಲ ಎಂಬುದು ದೇಹದ ಮೇಲಿನ ಒಂದು ಸಣ್ಣ ವೃತ್ತಾಕಾರದ ಪ್ರದೇಶವಾಗಿದ್ದು, ಸುತ್ತಮುತ್ತಲಿನ ಅಂಗಾಂಶ ಅಥವಾ ಚರ್ಮದ ಉರಿಯೂತದ ಪ್ರದೇಶದಂತಹ ಇತರ ಸಣ್ಣ ವೃತ್ತಾಕಾರದ ಪ್ರದೇಶಗಳಿಗಿಂತ ಭಿನ್ನವಾದ ಹಿಸ್ಟಾಲಜಿಯನ್ನು ಹೊಂದಿರುತ್ತದೆ.

ಪ್ರೌಢ ಮಾನವ ಹೆಣ್ಣು ಮೊಲೆತೊಟ್ಟುಗಳು ಲ್ಯಾಕ್ಟಿಫೆರಸ್ ನಾಳಗಳ ತುದಿಯ ಸುತ್ತಲೂ ರೇಡಿಯಲ್ ಆಗಿ ಜೋಡಿಸಲಾದ ಹಲವಾರು ಸಣ್ಣ ತೆರೆಯುವಿಕೆಗಳನ್ನು ಹೊಂದಿರುತ್ತವೆ, ಇದರಿಂದ ಹಾಲು ಹಾಲುಣಿಸುವ ಸಮಯದಲ್ಲಿ ಹಾಲು ಬಿಡುಗಡೆಯಾಗುತ್ತದೆ. ಏರಿಯೋಲದಲ್ಲಿನ ಇತರ ಸಣ್ಣ ತೆರೆಯುವಿಕೆಗಳು ಸೆಬಾಸಿಯಸ್ ಗ್ರಂಥಿಗಳಾಗಿವೆ, ಇದನ್ನು ಏರಿಯೋಲ ಗ್ರಂಥಿಗಳು ಎಂದೂ ಕರೆಯುತ್ತಾರೆ.

### ಬಣ್ಣ
ಏರಿಯೋಲಗಳು ಗುಲಾಬಿ ಬಣ್ಣದಿಂದ ಕೆಂಪು ಬಣ್ಣದಿಂದ ಕಂದು ಬಣ್ಣದಿಂದ ಗಾಢ ಕಂದು ಅಥವಾ ಬಹುತೇಕ ಕಪ್ಪು ಬಣ್ಣದ್ದಾಗಿರಬಹುದು, ಆದರೆ ಸಾಮಾನ್ಯವಾಗಿ ಹಗುರವಾದ ಚರ್ಮದ ಟೋನ್ ಹೊಂದಿರುವ ಜನರಲ್ಲಿ ತೆಳುವಾಗಿರುತ್ತವೆ ಮತ್ತು ಗಾಢವಾದ ಚರ್ಮದ ಟೋನ್ ಹೊಂದಿರುವ ಜನರಲ್ಲಿ ಗಾಢವಾಗಿರುತ್ತವೆ. ವಿಭಿನ್ನ ಬಣ್ಣಕ್ಕೆ ಕಾರಣವೆಂದರೆ ಮೊಲೆತೊಟ್ಟುಗಳ ಪ್ರದೇಶವು ಶಿಶುವಿಗೆ ಹೆಚ್ಚು ಗೋಚರಿಸುವಂತೆ ಮಾಡುವುದು.

ಗರ್ಭಧಾರಣೆಯ ಎರಡನೇ ಹಂತದಲ್ಲಿ ಹೆಚ್ಚಿನ ಮಹಿಳೆಯರಲ್ಲಿ ಹೈಪರ್ಪಿಗ್ಮೆಂಟೇಶನ್ ಸಂಭವಿಸುತ್ತದೆ, ಇದು ತಾತ್ಕಾಲಿಕವಾಗಿ ಗಾಢವಾದ ನೆರಳುಗೆ ಕಾರಣವಾಗುತ್ತದೆ.[6]

### ಗಾತ್ರ ಮತ್ತು ಆಕಾರ
ಏರಿಯೋಲ ಮತ್ತು ಮೊಲೆತೊಟ್ಟುಗಳ ಗಾತ್ರ ಮತ್ತು ಆಕಾರವು ಸಹ ಬಹಳ ವ್ಯತ್ಯಾಸಗೊಳ್ಳುತ್ತದೆ. ಮಹಿಳೆಯರ ಏರಿಯೋಲಗಳು ಸಾಮಾನ್ಯವಾಗಿ ಪುರುಷರು ಮತ್ತು ಹದಿಹರೆಯದ ಹುಡುಗಿಯರ ಏರಿಯೋಲಕ್ಕಿಂತ ದೊಡ್ಡದಾಗಿರುತ್ತವೆ. ಮಾನವ ಐರೋಲಾಗಳು ಹೆಚ್ಚಾಗಿ ವೃತ್ತಾಕಾರದ ಆಕಾರದಲ್ಲಿರುತ್ತವೆ, ಆದರೆ ಅನೇಕ ಮಹಿಳೆಯರು ಗಮನಾರ್ಹವಾಗಿ ಅಂಡಾಕಾರದ ದೊಡ್ಡ ಏರಿಯೋಲಗಳನ್ನು ಹೊಂದಿರುತ್ತಾರೆ.

ಪುರುಷ ಏರಿಯೋಲಗಳ ಸರಾಸರಿ ವ್ಯಾಸವು ಸುಮಾರು 28.0 ಮಿಮೀ (1.1 ಇಂಚು). ಲೈಂಗಿಕವಾಗಿ ಪ್ರಬುದ್ಧ ಮಹಿಳೆಯರು ಸರಾಸರಿ 38.1 ಮಿಮೀ (1.5 ಇಂಚು) ಹೊಂದಿರುತ್ತಾರೆ, ಆದರೆ ಗಾತ್ರಗಳು 100 ಮಿಮೀ (4 ಇಂಚು) ಮೀರಬಹುದು. ಹಾಲುಣಿಸುವ ಮಹಿಳೆಯರು ಮತ್ತು ವಿಶೇಷವಾಗಿ ದೊಡ್ಡ ಸ್ತನಗಳನ್ನು ಹೊಂದಿರುವ ಮಹಿಳೆಯರು ಇನ್ನೂ ದೊಡ್ಡ ಏರಿಯೋಲಗಳನ್ನು ಹೊಂದಿರಬಹುದು. ಏರಿಯೋಲದ ವಿಶೇಷ ಒಳಚರ್ಮದ ಕಾರ್ಯವೆಂದರೆ ನಿಯಮಿತ ಸ್ತನ ಚರ್ಮವನ್ನು ಸವೆತ, ಬಿರುಕುಗಳು ಮತ್ತು ಕಿರಿಕಿರಿಯಿಂದ ರಕ್ಷಿಸುವುದು. ಶಿಶುಗಳು ಕೆಲವೊಮ್ಮೆ ಲ್ಯಾಚಿಂಗ್-ಆನ್ ಮೂಲಕ ಮೊಲೆತೊಟ್ಟು ಮತ್ತು ಏರಿಯೋಲಗಳಿಗೆ ಆಘಾತವನ್ನು ಉಂಟುಮಾಡುತ್ತಾರೆ. 

ಸ್ತ್ರೀ ದೈಹಿಕ ಬೆಳವಣಿಗೆಯ ಟ್ಯಾನರ್ ಮಾಪಕದ ಪ್ರಕಾರ ರೇಟ್ ಮಾಡಲಾದ ಏರಿಯೋಲಗಳು ಹಂತ 3 ರಲ್ಲಿ ಹಿಗ್ಗುತ್ತವೆ, ಆದರೆ ಅವು ಬಾಹ್ಯರೇಖೆಯ ಪ್ರತ್ಯೇಕತೆಯನ್ನು ತೋರಿಸುವುದಿಲ್ಲ. 4 ನೇ ಹಂತದಲ್ಲಿ, ಏರಿಯೋಲ ಮತ್ತು ಪ್ಯಾಪಿಲ್ಲೆಗಳು ಸ್ತನ ಮಟ್ಟಕ್ಕಿಂತ ಮೇಲೇರಿ ದ್ವಿತೀಯಕ ದಿಬ್ಬಗಳನ್ನು ರೂಪಿಸುತ್ತವೆ. 5 ನೇ ಹಂತದ ಹೊತ್ತಿಗೆ, ಸ್ತನಗಳು ಸಂಪೂರ್ಣವಾಗಿ ಅಭಿವೃದ್ಧಿ ಹೊಂದುತ್ತವೆ. ಇದು ಏರಿಯೋಲಗಳ ಹಿಂಜರಿತಕ್ಕೆ ಕಾರಣವಾಗಿರುವುದರಿಂದ, ಪ್ಯಾಪಿಲ್ಲೆಗಳು ಸ್ತನಗಳ ಬಾಹ್ಯರೇಖೆಗಿಂತ ಸ್ವಲ್ಪ ಮೇಲೆ ತಲುಪಬಹುದು. 

ಗರ್ಭಧಾರಣೆಯು ಏರಿಯೋಲ ಅಂಗಾಂಶ ಮತ್ತು ಮಾಂಟ್ಗೊಮೆರಿ ಗ್ರಂಥಿಗಳು ಅಥವಾ ಟ್ಯೂಬರ್ಕಲ್‌ಗಳ ಹಿಗ್ಗುವಿಕೆಗೆ ಕಾರಣವಾಗಬಹುದು.

### ಉಲ್ಲೇಖಗಳು
ಚತುಷ್ಫಲಕ

**ಚತುಷ್ಫಲಕ** ಎಂದರೆ ನಾಲ್ಕು ಫಲಕಗಳು ಇರುವ ಒಂದು ಬಹುಫಲಕ (ಟೆಟ್ರಹೆಡ್ರನ್). ಇದರ ಒಂದೊಂದು ಫಲಕವೂ ಒಂದೊಂದು ತ್ರಿಭುಜ. ಆದ್ದರಿಂದ ಚತುಷ್ಫಲಕವನ್ನು ತ್ರಿಭುಜದ ಮೇಲೆ ನಿಂತಿರುವ ಪಿರಮಿಡ್ ಎಂದು ಭಾವಿಸುವುದೂ ಉಂಟು. ಎಲ್ಲ ಫಲಕಗಳೂ ಸಮಭುಜ ತ್ರಿಭುಜಗಳಾದಾಗ ದೊರೆಯುವ ಘನಾಕೃತಿಗೆ ಕ್ರಮ ಚತುಷ್ಫಲಕ (ರೆಗ್ಯುಲರ್ ಟೆಟ್ರಹೆಡ್ರನ್) ಎಂದು ಹೆಸರು.

ಚತುಷ್ಫಲಕವು ಎಲ್ಲ ಸಾಮಾನ್ಯ ಉತ್ತಲ ಬಹುಫಲಕಗಳ ಪೈಕಿ ಅತ್ಯಂತ ಸರಳವಾದದ್ದು.

## ಗುಣಗಳು 
ಚತುಷ್ಫಲಕಕ್ಕೆ ನಾಲ್ಕು ಶೃಂಗಗಳು (v), ನಾಲ್ಕು ಫಲಕಗಳು (f) ಮತ್ತು ಆರು ಅಂಚುಗಳು (e) ಇವೆ. ಇವು

***v + f – e = 2***

ಎಂಬ ಆಯ್ಲರನ ಸೂತ್ರವನ್ನು ತಾಳೆ ಮಾಡುತ್ತವೆ ಎನ್ನುವುದು ಸ್ಪಷ್ಟ. ಶೃಂಗಗಳು ಸಮತಲೀಯವಾಗಿಲ್ಲ. ಒಂದೊಂದು ಜೊತೆ ಎದುರು ಅಂಚುಗಳೂ ಅತಲೀಯವಾಗಿವೆ (ಸ್ಕ್ಯೂ). ಅತಲೀಯ ಅಂಚುಗಳ ನಡುಬಿಂದು ಜೋಡಣೆಗಳು ಏಕಬಿಂದುಸ್ಥವಾಗಿವೆ ಮತ್ತು ಆ ಬಿಂದುವಿನಲ್ಲಿ ಅವು ಪರಸ್ಪರ ಸಮದ್ವಿಭಾಗಿಸುತ್ತವೆ. ಈ ಬಿಂದು ಘನ ಚತುಷ್ಫಲಕದ ಗುರುತ್ವ ಕೇಂದ್ರವೂ ಹೌದು. ಪ್ರತಿಯೊಂದು ಶೃಂಗವನ್ನೂ ಎದುರು ಫಲಕದ ಕೇಂದ್ರಕಕ್ಕೆ (ಸೆಂಟ್ರಾಯಿಡ್) ಜೋಡಿಸುವ ರೇಖೆ ಗುರುತ್ವ ಕೇಂದ್ರದ ಮೂಲಕ ಹಾಯುತ್ತದೆ; ಮತ್ತು ಆ ಬಿಂದುವಿನಲ್ಲಿ 3:1 ನಿಷ್ಪತ್ತಿಯಲ್ಲಿ ಖಂಡಿಸಲ್ಪಡುತ್ತದೆ. 
[right|class=skin-invert-image|thumb|ಕ್ರಮ ಚತುಷ್ಫಲಕ ABCD ಮತ್ತು ಅದನ್ನು ಪರಿರೇಖಿಸುವ [ಗೋಳ]]
ಚಿತ್ರದಲ್ಲಿ ***ABCD*** ಒಂದು ಚತುಷ್ಫಲಕವೆಂದು ತೋರಿಸಬಹುದು. ***AB, CD; AC, BD; AD, BC*** ಮೂರು ಜೊತೆ ಅತಲೀಯ ಅಂಚುಗಳು. ಇವಗಳು ನಡುಬಿಂದುಗಳು ಅನುಕ್ರಮವಾಗಿ ***P, M; Q, N; R, L*** ಇವುಗಳ ಜೋಡಣೆಗಳು-ಅಂದರೆ ***PM, QN, RL-O*** ಬಿಂದುವಿನಲ್ಲಿ ಪರಸ್ಪರ ಅರ್ಧಿಸುತ್ತವೆ. 

***O*** ಯು ಚತುಷ್ಫಲಕದ ಗುರುತ್ವಕೇಂದ್ರ. ಅಲ್ಲದೆ ***AO, BO, CO, DO*** ಗಳು ಎದುರು ಫಲಕದ ಕೇಂದ್ರಕದಲ್ಲಿ ಸಂಧಿಸುತ್ತವೆ. ಒಂದು ಚತುಷ್ಫಲಕದ ನಾಲ್ಕು ಲಂಬಗಳೂ (ಯಾವುದೇ ಶೃಂಗದಿಂದ ಎದುರು ಫಲಕಕ್ಕೆ ಇಳೆದ ಲಂಬ) ಸಾಮಾನ್ಯವಾಗಿ ಏಕಬಿಂದುಸ್ಥವಾಗುವುದಿಲ್ಲ. ದತ್ತ ಆರು ಅಂಚುಗಳಿರುವ (ಅಂದರೆ ***AB, AC, AD, BC, CD, DB*** ಗಳೆಲ್ಲವೂ ದತ್ತವಾಗಿರುವಾಗ) ***30*** ಭಿನ್ನ ಚತುಷ್ಫಲಕಗಳಿವೆ. ಇವುಗಳಲ್ಲಿ ಯಾವುದೇ ಎರಡು ಸರ್ವಸಮವಾಗಿರುವುದಿಲ್ಲ-ದೃಢ ಚಲನೆಯಿಂದಾಗಲಿ, ಒಂದು ತಲದ ಮೇಲೆ ಪ್ರತಿಫಲಿಸುವದರಿಂದಾಗಲಿ ಇವನ್ನು ಅಧ್ಯಾರೋಪಿಸಲು ಸಾಧ್ಯವಾಗುವುದಿಲ್ಲ. ವಿಶ್ಲೇಷಣಾ ಜ್ಯಾಮಿತಿಯಲ್ಲಿ ***A, B, C, D*** ಶೃಂಗಗಳ ನಿರ್ದೇಶಕಗಳು (co-ordinates) ಅನುಕ್ರಮವಾಗಿ ***(xr, yr, zr), r = 1, 2, 3, 4*** ಆಗಿದ್ದರೆ ಆಗ ***ABCD*** ಚತುಷ್ಫಲಕದ ಘನಗಾತ್ರ ***V*** ಯನ್ನು

V = \frac{1}{6} \begin{vmatrix}
x_1 & y_1 & z_1 & 1 \\
x_2 & y_2 & z_2 & 1 \\
x_3 & y_3 & z_3 & 1 \\
x_4 & y_4 & z_4 & 1
\end{vmatrix}

ಸೂತ್ರ ನೀಡುತ್ತದೆ.

## ಉಲ್ಲೇಖಗಳು 
## ಗ್ರಂಥಸೂಚಿ 
* 

ವರ್ಗ:ಜ್ಯಾಮಿತಿ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಗ್ರಸ್

[thumb|ಗ್ರಸ್‍ನಲ್ಲಿರುವ [ನಕ್ಷತ್ರ|ನಕ್ಷತ್ರಗಳ ಪಟ್ಟಿ]]
**ಗ್ರಸ್** ಎನ್ನುವುದು ಆಕಾಶದಲ್ಲಿರುವ 88 ನಕ್ಷತ್ರಪುಂಜಗಳಲ್ಲಿ (ಕಾನ್‍ಸ್ಟೆಲ್ಲೇಷನ್ಸ್) ಒಂದು. ಇದು ಲ್ಯಾಟಿನ್ ಹೆಸರು. ಇದರರ್ಥ ಒಂದು ಬಗೆಯ ಪಕ್ಷಿಯಾದ ಕೊಕ್ಕರೆ. ಇದು ದಕ್ಷಿಣಾರ್ಧಗೋಳದಲ್ಲಿ ಉಂಟು. ವಿಷುವದಂಶ (ರೈಟ್ ಅಸೆನ್ಷನ್) 21 ಗಂ. 25 ಮೀ., 23 ಗಂ. 25 ಮೀ. ವರೆಗೂ, ಘಂಟಾವೃತ್ತಾಂಶ (ಡೆಕ್ಲಿನೇಷನ್) 370 - 560 ವರೆಗೂ ಇವೆ. ಇದನ್ನು **ಬಕ** ಎಂದು ಹೆಸರಿಸಲಾಗಿದೆ.

ಇದು ಪೀಟರ್ ಕೆಯ್ಸರ್ ಮತ್ತು ಫ಼್ರೆಡರಿಕ್ ಡ ಹೌಟ್‍ಮನ್‍ರ ವೀಕ್ಷಣೆಗಳಿಂದ ಪೆಟ್ರಸ್ ಪ್ಲಾಂಕಿಯಸ್ ಕಲ್ಪಿಸಿದ ಹನ್ನೆರಡು ನಕ್ಷತ್ರಪುಂಜಗಳಲ್ಲಿ ಒಂದು. ಆಮ್‍ಸ್ಟರ್‌ಡ್ಯಾಮ್‍ನಲ್ಲಿ ೧೫೯೮ರಲ್ಲಿ ಪ್ಲಾಂಕಿಯಸ್ ಮತ್ತು ಜೋಡೋಕಸ್ ಹೋಂಡಿಕಸ್ ಪ್ರಕಟಿಸಿದ ೩೫ ಸೆಂಟಿಮೀಟರ್ ವ್ಯಾಸದ ಗೋಳಾಕಾರದ ಭೂಪಟದಲ್ಲಿ ಮೊತ್ತಮೊದಲು ಗ್ರಸ್ ಕಾಣಿಸಿಕೊಂಡಿತು.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* The Deep Photographic Guide to the Constellations: Grus

ವರ್ಗ:ನಕ್ಷತ್ರಕೂಟಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸ್ತ್ರೀ ಸ್ಖಲನ

ಸ್ತ್ರೀ ಸ್ಖಲನವನ್ನು ಪರಾಕಾಷ್ಠೆಯ ಸಮಯದಲ್ಲಿ ಅಥವಾ ಮೊದಲು ಮೂತ್ರನಾಳದ ಕೆಳಗಿನ ತುದಿಯಲ್ಲಿರುವ ಸ್ಕೀನ್ಸ್ ಗ್ರಂಥಿಯಿಂದ ದ್ರವವನ್ನು ಹೊರಸೂಸುವುದು ಎಂದು ನಿರೂಪಿಸಲಾಗಿದೆ. ಇದನ್ನು ಆಡುಮಾತಿನಲ್ಲಿ ಚಿಮ್ಮುವಿಕೆ ಎಂದೂ ಕರೆಯಲಾಗುತ್ತದೆ. ಆದರೂ ಮಹಿಳೆಯರ ಸ್ಖಲನ ಮತ್ತು ಚಿಮ್ಮುವಿಕೆ ವಿಭಿನ್ನ ವಿದ್ಯಮಾನಗಳಾಗಿವೆ ಎಂದು  ಸಂಶೋಧನೆಗಳು ಸೂಚಿಸುತ್ತವೆ. ಚಿಮ್ಮುವಿಕೆ ಮೂತ್ರಕೋಶದಿಂದ ಭಾಗಶಃ ಬರುವ ಮತ್ತು ಮೂತ್ರವನ್ನು ಒಳಗೊಂಡಿರುವ ದ್ರವದ ಹಠಾತ್ ಹೊರಹಾಕುವಿಕೆಗೆ ಕಾರಣವಾಗಿದೆ.

## ಸ್ತ್ರೀ ಸ್ಖಲನ
ಸ್ತ್ರೀ ಸ್ಖಲನ ಶಾರೀರಿಕವಾಗಿ ಸಂಭೋಗದ ವೇಳೆಯಲ್ಲಿ ಆಗುವ ಅನಿಯಂತ್ರಿತ ಮೂತ್ರ ವಿಸರ್ಜನೆಗಿಂತ ಭಿನ್ನವಾದುದು. ಇದನ್ನು ಕೆಲವೊಮ್ಮೆ ಅನಿಯಂತ್ರಿತ ಮೂತ್ರ ವಿಸರ್ಜನೆಯೆಂದು ತಪ್ಪಾಗಿ ಗ್ರಹಿಸುವುದಿದೆ.

## ಅಧ್ಯಯನಗಳು
 ಸ್ತ್ರೀ ಸ್ಖಲನದ ಮೂಲವಾಗಿದೆ ಎಂಬುದಕ್ಕೆ ಗಣನೀಯ ಪುರಾವೆಗಳಿವೆ.]]

### ಸ್ಥೂಲ ವಿವರಗಳು
ಸ್ತ್ರೀ ಸ್ಖಲನದ ಕುರಿತು ಕೆಲವು ಅಧ್ಯಯನಗಳು ನಡೆದಿವೆ.  ವೈಜ್ಞಾನಿಕ ಸಮುದಾಯದಿಂದ ಸಾಮಾನ್ಯ ವ್ಯಾಖ್ಯಾನಗಳು ಮತ್ತು ಸಂಶೋಧನಾ ವಿಧಾನವನ್ನು ಅಳವಡಿಸಿಕೊಳ್ಳುವಲ್ಲಿನ ವೈಫಲ್ಯವು ಈ ಪ್ರಾಯೋಗಿಕ ದತ್ತಾಂಶದ ಕೊರತೆಗೆ ಪ್ರಾಥಮಿಕ ಕಾರಣವಾಗಿದೆ. ಹೆಚ್ಚು ಆಯ್ಕೆಮಾಡಿದ ಭಾಗವಹಿಸುವವರು, ಕಿರಿದಾದ ಪ್ರಕರಣ ಅಧ್ಯಯನಗಳು ಅಥವಾ ಬಹಳ ಸಣ್ಣ ಮಾದರಿ ಗಾತ್ರಗಳಿಂದ ಸಂಶೋಧನೆಯು ಬಳಲುತ್ತಿದೆ ಮತ್ತು ಪರಿಣಾಮವಾಗಿ ಇನ್ನೂ ಗಮನಾರ್ಹ ಫಲಿತಾಂಶಗಳನ್ನು ನೀಡಿಲ್ಲ. ದ್ರವದ ಸಂಯೋಜನೆಯ ಕುರಿತಾದ ಹೆಚ್ಚಿನ ಸಂಶೋಧನೆಯು ಅದು ಮೂತ್ರವೇ ಅಥವಾ ಅದನ್ನು ಹೊಂದಿದೆಯೇ ಎಂದು ನಿರ್ಧರಿಸುವುದರ ಮೇಲೆ ಕೇಂದ್ರೀಕರಿಸುತ್ತದೆ.  ಲೈಂಗಿಕ ಚಟುವಟಿಕೆಯ ಸಮಯದಲ್ಲಿ ಯೋನಿಯಿಂದ ಹೊರಬರುವ ಯಾವುದೇ ಸ್ರವಿಸುವಿಕೆಯನ್ನು ಮತ್ತು ಮೂತ್ರನಾಳದಿಂದ ಹೊರಬರುವ ದ್ರವವನ್ನು ಸ್ತ್ರೀ ಸ್ಖಲನ ಎಂದು ಕರೆಯುವುದು ಸಾಮಾನ್ಯವಾಗಿದೆ, ಇದು ಸಾಹಿತ್ಯದಲ್ಲಿ ಗಮನಾರ್ಹ ಗೊಂದಲಕ್ಕೆ ಕಾರಣವಾಗಿದೆ.

1980 ರ ದಶಕ ಮತ್ತು ನಂತರದ ವೈಜ್ಞಾನಿಕ ಅಧ್ಯಯನಗಳು ಉತ್ಪತ್ತಿಯಾಗುವ ವಸ್ತುವು ಮೂತ್ರದಿಂದ ಭಿನ್ನವಾಗಿದೆ ಎಂದು ತೋರಿಸಿವೆ, ಆದರೂ ಇದು ಮೂತ್ರದೊಂದಿಗೆ ಕ್ಷಾರೀಯತೆಯಂತಹ ಹೋಲಿಕೆಗಳನ್ನು ತೋರಿಸುತ್ತದೆ. ಡೇವಿಡ್ಸನ್ 1,289 ಮಹಿಳೆಯರ ಅಧ್ಯಯನವು ಸ್ಖಲನದ ಸಂವೇದನೆಯು ಮೂತ್ರ ವಿಸರ್ಜನೆಯ ಸಂವೇದನೆಗೆ ಹೋಲುತ್ತದೆ ಎಂದು ಕಂಡುಹಿಡಿದಿದೆ.

ಅನಗತ್ಯ ಹಸ್ತಕ್ಷೇಪಗಳನ್ನು ತಪ್ಪಿಸಲು, ಸ್ಖಲನವನ್ನು ವರದಿ ಮಾಡುವ ಮಹಿಳೆಯರಲ್ಲಿ ವಾಸ್ತವವಾಗಿ ಯಾವುದೇ ಅಸಂಯಮವಿದೆಯೇ ಎಂದು ಸ್ಥಾಪಿಸುವುದು ವೈದ್ಯರಿಗೆ ಮುಖ್ಯವಾಗಬಹುದು.

## ಸಾಮಾಜಿಕ ಮಹತ್ವ
ಲೈಂಗಿಕ ಕಾರ್ಯಗಳು, ಮತ್ತು ನಿರ್ದಿಷ್ಟವಾಗಿ ಪರಾಕಾಷ್ಠೆಯನ್ನು ವೈಜ್ಞಾನಿಕವಾಗಿ ಸರಿಯಾಗಿ ಅರ್ಥಮಾಡಿಕೊಳ್ಳಲಾಗಿಲ್ಲ.  ಸ್ತ್ರೀ ಸ್ಖಲನದ ವಿವರಗಳಿಗೆ ಸಂಬಂಧಿಸಿದ ಸಂಗತಿಗಳ ಹೊರತಾಗಿಯೂ, ಸ್ತ್ರೀವಾದಿ ಆರೋಗ್ಯ ರಕ್ಷಣಾ ಆಂದೋಲನದ ಮೂಲಕ ಜನಪ್ರಿಯ ಖಾತೆಗಳ ಸಾಮಾಜಿಕ ಮಹತ್ವ ಗಣನೀಯವಾಗಿದೆ.

### ವಿವಾದ ಮತ್ತು ಸ್ತ್ರೀವಾದಿ ವಿಮರ್ಶೆ
ಪ್ರಸ್ತುತ ಸಾಹಿತ್ಯದಲ್ಲಿನ ಚರ್ಚೆಯು ಮೂರು ಎಳೆಗಳ ಮೇಲೆ ಕೇಂದ್ರೀಕರಿಸುತ್ತದೆ: ಸ್ತ್ರೀ ಸ್ಖಲನದ ಅಸ್ತಿತ್ವ, ಅದರ ಮೂಲ(ಗಳು) ಮತ್ತು ಸಂಯೋಜನೆ ಮತ್ತು ಸ್ತ್ರೀ ಲೈಂಗಿಕತೆಯ ಸಿದ್ಧಾಂತಗಳಿಗೆ ಅದರ ಸಂಬಂಧ.] ಮುಂಭಾಗದ ಯೋನಿ ಗೋಡೆಯ ಪ್ರಚೋದನೆಯು ಏಕಕಾಲದಲ್ಲಿ ಪ್ಯಾರಾ-ಮೂತ್ರನಾಳ ಅಂಗಾಂಶವನ್ನು (ಸ್ಕೀನ್‌ನ ಗ್ರಂಥಿಗಳು ಮತ್ತು ನಾಳಗಳ ಸ್ಥಳ ಮತ್ತು ಸ್ಖಲನ ದ್ರವದ ಪ್ರಸ್ತಾವಿತ ಮೂಲ) ಉತ್ತೇಜಿಸುತ್ತದೆ ಮತ್ತು ಆದ್ದರಿಂದ ಸ್ಖಲನದ ಪ್ರಚೋದಕ ಎಂದು ಸೂಚಿಸಲಾಗಿದೆ. ದೂರದ ಮೂತ್ರನಾಳವನ್ನು ಸುತ್ತುವರೆದಿರುವ ಮತ್ತು ಯೋನಿಯ ಮುಂಭಾಗದಲ್ಲಿರುವ ಈ ಅಂಗಾಂಶಗಳು ಪುರುಷರಲ್ಲಿ ಪ್ರಾಸ್ಟೇಟ್ ಅಂಗಾಂಶಕ್ಕೆ ಸಾಮಾನ್ಯ ಭ್ರೂಣಶಾಸ್ತ್ರೀಯ ಮೂಲವನ್ನು ಹೊಂದಿವೆ. ಆದರೆ ಸೆನ್ಸಾಬಾಗ್ ಮತ್ತು ಕಹಾನೆ ನಾಲ್ಕು ಮಾದರಿಗಳಲ್ಲಿ PAP ಮಹಿಳೆಯ ಮೂತ್ರಕ್ಕಿಂತ ಸ್ಖಲನದಲ್ಲಿ ಹೆಚ್ಚಿನ ಪ್ರಮಾಣದಲ್ಲಿ ಕಂಡುಬರುತ್ತದೆ ಎಂದು ಪ್ರದರ್ಶಿಸಿದರು. ಇತ್ತೀಚೆಗೆ, ಈ ಗುರುತುಗಳು ಸ್ತ್ರೀ ಮೂಲದ್ದಾಗಿರಬಹುದು ಎಂದು ಕಂಡುಬಂದ ಕಾರಣ ವಿಧಿವಿಜ್ಞಾನ ಸಾಕ್ಷ್ಯಗಳ ಆಧಾರದ ಮೇಲೆ ಖುಲಾಸೆಗೊಳ್ಳಲು ಕಾರಣವಾಗಿದೆ.

## ಉಲ್ಲೇಖಗಳು
ಕಾಂತಾರ: ಅಧ್ಯಾಯ ೧

**ಕಾಂತಾರ: ಅಧ್ಯಾಯ ೧** ಮುಂಬರುವ ಭಾರತೀಯ ಕನ್ನಡ ಭಾಷೆಯ ಸಾಹಸಭರಿತ, ದೈವಶಕ್ತಿಯನ್ನು ಹಿನ್ನೆಲೆಯಾಗುಳ್ಳ ಚಿತ್ರವಾಗಿದ್ದು, ಇದನ್ನು ರಿಷಬ್ ಶೆಟ್ಟಿ ಬರೆದು ನಿರ್ದೇಶಿಸಿದ್ದಾರೆ ಮತ್ತು ಹೊಂಬಾಳೆ ಫಿಲ್ಮ್ಸ್ ಅಡಿಯಲ್ಲಿ ವಿಜಯ್ ಕಿರಗಂದೂರು ನಿರ್ಮಿಸಿದ್ದಾರೆ. ೨೦೨೨ ರ ಚಲನಚಿತ್ರ *ಕಾಂತಾರ* ದ ಪೂರ್ವಭಾವಿಯಾಗಿ, ಕಥೆಯು ಮೊದಲ ಚಿತ್ರದಲ್ಲಿ ಪರಿಚಯಿಸಲಾದ ದೈವಿಕ ಸಂಪ್ರದಾಯ ಮತ್ತು ಪೂರ್ವಜರ ಸಂಘರ್ಷದ ಮೂಲಗಳನ್ನು ಆಳವಾಗಿ ಪ್ರಸ್ತುತಪಡಿಸುತ್ತದೆ. 

ಚಿತ್ರೀಕರಣ ನವೆಂಬರ್ ೨೦೨೩ ರಲ್ಲಿ ಪ್ರಾರಂಭವಾಯಿತು. ಫಸ್ಟ್ ಲುಕ್ ಮತ್ತು ಟೀಸರ್ ೨೭ ನವೆಂಬರ್ ೨೦೨೩ ರಂದು ಬಿಡುಗಡೆಯಾಯಿತು. ಪ್ರಚಾರದ ಪೋಸ್ಟರ್ ಅನ್ನು ಕಾನಿ ಸ್ಟುಡಿಯೋ ವಿನ್ಯಾಸಗೊಳಿಸಿದೆ.  ಬಿ. ಅಜನೀಶ್ ಲೋಕನಾಥ್ ಧ್ವನಿಪಥ ಮತ್ತು ಹಿನ್ನೆಲೆ ಸಂಗೀತವನ್ನು ಸಂಯೋಜಿಸಿದ್ದಾರೆ. ಚಿತ್ರವು ಅಕ್ಟೋಬರ್ ೨, ೨೦೨೫ ರಂದು ಬಿಡುಗಡೆಯಾಯಿತು..

## ನಿರ್ಮಾಣ
ಈ ಚಿತ್ರವನ್ನು ಹೊಂಬಾಳೆ ಫಿಲ್ಮ್ಸ್ ಮೂಲಕ ವಿಜಯ್ ಕಿರಗಂದೂರು ನಿರ್ಮಿಸಿದ್ದಾರೆ. ಶೆಟ್ಟಿ ಈ ಪಾತ್ರಕ್ಕಾಗಿ ಕುದುರೆ ಸವಾರಿ, ಕಳರಿ ಪಯಟ್ಟು ಮತ್ತು ಕತ್ತಿವರಸೆ ಕಲಿತರು.  

ಈ ಚಿತ್ರದಲ್ಲಿ ರಾಷ್ಟ್ರೀಯ ಮತ್ತು ಅಂತರರಾಷ್ಟ್ರೀಯ ತಜ್ಞರು ನೃತ್ಯ ಸಂಯೋಜನೆ ಮಾಡಿರುವ ಭವ್ಯ ಯುದ್ಧ ಸನ್ನಿವೇಶವಿದೆ. ಈ ಸನ್ನಿವೇಶದಲ್ಲಿ ೫೦೦ ಕ್ಕೂ ಹೆಚ್ಚು ನುರಿತ ಹೋರಾಟಗಾರರು ಮತ್ತು ಸುಮಾರು ೩.೦೦೦ ಜನರ ಒಟ್ಟು ತಾರಾಗಣವಿದೆ. ಕರ್ನಾಟಕದ ಪರ್ವತಗಳಲ್ಲಿ ೨೫ ಎಕರೆ ವಿಸ್ತೀರ್ಣದ ಸೆಟ್‌ನಲ್ಲಿ ಚಿತ್ರೀಕರಿಸಲಾದ ಈ ಯುದ್ಧ ಸನ್ನಿವೇಶವನ್ನು ಚಿತ್ರೀಕರಿಸಲು ಸುಮಾರು ೫೦ ದಿನಗಳು ಬೇಕಾಯಿತು. 

ಚಿತ್ರೀಕರಣವು ಜುಲೈ ೭, ೨೦೨೫ ರಂದು ಪೂರ್ಣಗೊಂಡಿತು. 

## ಪಾತ್ರವರ್ಗ
* **ರಿಷಬ್ ಶೆಟ್ಟಿ** – ಬೆರ್ಮೆ (ಕಥಾನಾಯಕ), ನಾಗ ಸಾಧು ಮತ್ತು ಯೋಧ  
* **ರುಕ್ಮಿಣಿ ವಸಂತ್** – ಕನಕವತಿ ರಾಜಕುಮಾರಿ  
* **ಗುಲ್ಶನ್ ದೇವಯ್ಯ** – ಕುಲಶೇಖರ, ರಾಜವಂಶದ ಶಕ್ತಿಶಾಲಿ ನಾಯಕ  
* **ಜಯರಾಮ್** – ವಿಜಯೇಂದ್ರ ಮಹಾರಾಜ, ಕದಂಬ ವಂಶದ ರಾಜ  
* **ಅಚ್ಯುತ್ ಕುಮಾರ್** – ದೇವಾಲಯದ ಅರ್ಚಕ  
* **ಮಾಂಸಿ ಸುಧೀರ್** – ಬೆರ್ಮೆನ ತಾಯಿ  
* **ಶೈನ್ ಶೆಟ್ಟಿ** – ಬೆರ್ಮೆನ ಸಹೋದರ  
* **ಪ್ರಮೋದ್ ಶೆಟ್ಟಿ** – ಬೆರ್ಮೆನ ಗೆಳೆಯ  
* **ರಾಕೇಶ್ ಪೂಜಾರಿ** – ಗ್ರಾಮದ ಯೋಧ  
* **ಪ್ರಕಾಶ್ ತುಮಿನಾಡ್** – ಹಾಸ್ಯಪೂರ್ಣ ಪಾತ್ರದಲ್ಲಿ  
* **ದೀಪಕ್ ರೈ ಪಣಜೆ** – ರಾಜದ ಆಂತರಿಕ ಸಲಹೆಗಾರ  
* **ಹರಿಪ್ರಶಾಂತ್ ಎಂ.ಜಿ** – ಪೌರಾಣಿಕ ಯೋಧ  
* **ಶನೀಲ್ ಗೌತಮ್** – ಕದಂಬ ಸೇನೆಯ ನಾಯಕ  
* **ನವೀನ್ ಬೊಂಡೆಲ್** – ಗ್ರಾಮದ ಹಿರಿಯ  
* **ಅರವಿಂದ ಕಾಶ್ಯಪ್** – ಕ್ಯಾಮೆರಾ ದೃಶ್ಯದಲ್ಲಿ ವಿಶೇಷ ಪಾತ್ರ

## ಬಿಡುಗಡೆ
### ನಾಟಕೀಯ
ಕಾಂತಾರ: ಅಧ್ಯಾಯ ೧ ಗಾಂಧಿ ಜಯಂತಿಯಂದು ಅಕ್ಟೋಬರ್ 2, 2025 ರಂದು ಚಿತ್ರಮಂದಿರಗಳಲ್ಲಿ ಬಿಡುಗಡೆಯಾಯಿತು.  ಈ ಚಿತ್ರವು ತೆಲುಗು, ಹಿಂದಿ, ತಮಿಳು, ಬಂಗಾಳಿ ಮತ್ತು ಮಲಯಾಳಂ ಸೇರಿದಂತೆ ಡಬ್ಬಿಂಗ್ ಆವೃತ್ತಿಗಳನ್ನು ಸಹ ಬಿಡುಗಡೆ ಮಾಡಲಿದೆ.

### ಹೋಮ್ ಮೀಡಿಯಾ
ಚಿತ್ರದ ಡಿಜಿಟಲ್ ವಿತರಣಾ ಹಕ್ಕುಗಳನ್ನು ಅಮೆಜಾನ್ ಪ್ರೈಮ್ ಪಡೆದುಕೊಂಡಿದೆ. 

## ವಿಮರ್ಶಕರ ಪ್ರತಿಕ್ರಿಯೆಗಳು
## ಉಲ್ಲೇಖಗಳು
ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ಚಲನಚಿತ್ರ
ವರ್ಗ:ವರ್ಷ-೨೦೨೫ ಕನ್ನಡಚಿತ್ರಗಳು
ಗಿರಿರಾಜ ಕೋಳಿ

**ಗಿರಿರಾಜ ಕೋಳಿಯು** ಭಾರತದ ಬೆಂಗಳೂರಿನಲ್ಲಿರುವ ಕರ್ನಾಟಕ ಪಶುವೈದ್ಯಕೀಯ, ಪ್ರಾಣಿ ಮತ್ತು ಮೀನುಗಾರಿಕೆ ವಿಜ್ಞಾನ ವಿಶ್ವವಿದ್ಯಾಲಯವು ಅಭಿವೃದ್ಧಿಪಡಿಸಿದ ಕೋಳಿಯ ತಳಿಯಾಗಿದೆ. ಇದನ್ನು ನಾಟಿ(ದೇಶಿ) ಪಕ್ಷಿಗಳನ್ನು ಹೋಲುವ ಅಪೇಕ್ಷಿತ ಗುಣಲಕ್ಷಣಗಳನ್ನು ಹೊಂದುವಂತೆ ವಿದೇಶಿ ತಳಿಯ ಸಂಕರದ ಮೂಲಕ ಅಭಿವೃದ್ಧಿಪಡಿಸಲಾಗಿದೆ. 

## ಗುಣಲಕ್ಷಣಗಳು 
ಗಿರಿರಾಜ ಕೋಳಿ ತಳಿಯು ಎರಡು(ಮೊಟ್ಟೆ ಹಾಗೂ ಮಾಂಸ) ಉದ್ದೇಶದ ಕೋಳಿಯಾಗಿದೆ. ೬ ತಿಂಗಳ ವಯಸ್ಸಿನ ಕೋಳಿಗಳು ಸರಾಸರಿ ೩ ಕೆಜಿ ಮತ್ತು ಹುಂಜಗಳು ೪ ಕೆಜಿ ತೂಕವಿರುತ್ತವೆ ಮತ್ತು ಮೊಟ್ಟೆ ಉತ್ಪಾದನೆಯು ವರ್ಷಕ್ಕೆ ೧೮೦-೧೯೦ ಆಗಿದ್ದು, ಮೊಟ್ಟೆಯ ಸರಾಸರಿ ತೂಕ ೫೨-೫೫ ಗ್ರಾಂ.&#x5B; *ಉಲ್ಲೇಖದ ಅಗತ್ಯವಿದೆ* &#x5D; ಮೊಟ್ಟೆಗಳು ಉತ್ತಮ ಮೊಟ್ಟೆಯೊಡೆಯುವ ಸಾಮರ್ಥ್ಯವನ್ನು ಹೊಂದಿವೆ (ಶೇಕಡಾ ೮೦–೮೫), ಮತ್ತು ರೈತರು ತಮ್ಮದೇ ಕೋಳಿಗಳನ್ನು ಬೆಳೆಸಿಕೊಳ್ಳಲು ಅನುವು ಮಾಡಿಕೊಡುತ್ತದೆ. ಮೊಟ್ಟೆಯ ಚಿಪ್ಪು ಕಂದು ಬಣ್ಣದಲ್ಲಿರುತ್ತದೆ ಮತ್ತು ಇತರ ವಾಣಿಜ್ಯ ಮೊಟ್ಟೆಗಳಿಗಿಂತ ದಪ್ಪವಾಗಿರುತ್ತದೆ, ಹಾಗಾಗಿ ಒಡೆಯುವುದನ್ನು ತಡೆಯುತ್ತದೆ. ಒಂದು ದಿನ ವಯಸ್ಸಿನ ಮರಿ ೪೨–೪೫ ಗ್ರಾಂ ತೂಗುತ್ತದೆ. ಸ್ಥಳೀಯ ಪ್ರಭೇದಗಳಿಗೆ ಹೋಲಿಸಿದರೆ ಈ ಪಕ್ಷಿಗಳು ಉತ್ತಮ ಬೆಳವಣಿಗೆಯನ್ನು ಹೊಂದುತ್ತವೆ. ಇವು ಫಾರಂ ಮತ್ತು ಮನೆ ಹಿತ್ತಲಿನಲ್ಲೇ ಬೆಳೆಸಲೂ ಸೂಕ್ತವಾಗಿವೆ.

ಮನೆಯಲ್ಲಿ ಸಾಕುವಾಗ ಸಾಮಾನ್ಯವಾಗಿ ಐದು ಕೋಳಿಗಳು ಮತ್ತು ಒಂದು ಹುಂಜದ ಹಿಂಡನ್ನು ಬೆಳೆಸುತ್ತಾರೆ. ಅವುಗಳನ್ನು ಬೆಳೆಸಲು ಯಾವುದೇ ವಿಶೇಷ ಕಾಳಜಿ ಅಗತ್ಯವಿರುವುದಿಲ್ಲ. ಅವುಗಳನ್ನು ಸ್ವತಂತ್ರವಾಗಿ ಓಡಾಡಲು ಬಿಟ್ಟು ಸಾಕಬಹುದು ಮತ್ತು ಸ್ಥಳೀಯವಾಗಿ ಲಭ್ಯವಿರುವ ಆಹಾರವನ್ನು ನೀಡಬಹುದು. ಮಣ್ಣನ್ನು ಕೆದರಿ ಮತ್ತು ಹುಡುಕಿ ತಿನ್ನುವುದರಿಂದ ಅವು ವಿವಿಧ ಕೀಟಗಳು ಮತ್ತು ಹಸಿರು ಎಲೆಗಳನ್ನು ತಿನ್ನುತ್ತವೆ. ಅವುಗಳಿಗೆ ಕೃಷಿ ಮತ್ತು ಅಡುಗೆ ತ್ಯಾಜ್ಯವನ್ನೂ ತಿನ್ನಿಸಬಹುದು. ಈ ಪಕ್ಷಿಗಳು ಅನೇಕ ರೋಗಗಳಿಗೆ ನಿರೋಧಕವಾಗಿರುತ್ತವೆ, ಇದಕ್ಕೆ ಅಪವಾದವೆಂದರೆ *ರಾನಿಖೇತ್ ಕಾಯಿಲೆ* (ಇದನ್ನು ನ್ಯೂಕ್ಯಾಸಲ್ ಕಾಯಿಲೆ ಎಂದೂ ಕರೆಯುತ್ತಾರೆ). 

## ಉಲ್ಲೇಖಗಳು 
ವರ್ಗ:ಭಾರತದ ಕೋಳಿ ತಳಿಗಳು
ಚತುಃಸ್ವಾತಂತ್ರ್ಯಗಳು

right|thumb|300x300px|ವಾಷಿಂಗ್ಟನ್ ಡಿ.ಸಿ. ಯಲ್ಲಿರುವ ಫ಼್ರ್ಯಾಂಕ್ಲಿನ್ ಡೆಲಾನೊ ರೂಸವೆಲ್ಟ್ ಸ್ಮಾರಕದಲ್ಲಿ ಚತುಃಸ್ವಾತಂತ್ರ್ಯಗಳ ಕೆತ್ತನೆ.
**ಚತುಃಸ್ವಾತಂತ್ರ್ಯಗಳು** ಎಂದರೆ ಅಮೆರಿಕ ಸಂಯುಕ್ತ ಸಂಸ್ಥಾನದ ಅಧ್ಯಕ್ಷರಾಗಿದ್ದ ಫ್ರಾಂಕ್‌ಲಿನ್ ಡಿ. ರೂಸ್ವೆಲ್ಟರು ಎರಡನೆಯ ಮಹಾಯುದ್ಧದ ಸಮಯದಲ್ಲಿ 1941ರ ಜನವರಿ 6ರಂದು, ತಮ್ಮ ದೇಶದ ಕಾಂಗ್ರೆಸಿಗೆ ಕಳುಹಿಸಿದ ವಾರ್ಷಿಕ ಸಂದೇಶದಲ್ಲಿ ಪ್ರತಿಪಾದಿಸಿದ ಸ್ವಾತಂತ್ರ್ಯಗಳು. ಶತ್ರುಗಳ ಆಕ್ರಮಣಗಳಿಗೆ ಒಳಗಾಗಿದ್ದ ಗ್ರೇಟ್ ಬ್ರಿಟನ್ ಮತ್ತು ಚೀನಗಳಿಗೆ ಸಹಾಯ ಮಾಡುವ ಆವಶ್ಯಕತೆಯನ್ನು ಒತ್ತಿ ಹೇಳುವುದೇ ಇದರ ತತ್‌ಕ್ಷಣದ ಉದ್ದೇಶವಾಗಿತ್ತು. ಈ ಸಂದರ್ಭದಲ್ಲಿ ರೂಸ್ವೆಲ್ಟರು ಪ್ರಥಮತಃ ತಮ್ಮ ದೇಶದ ಜನರ, ಅಂತಿಮವಾಗಿ ಇಡೀ ವಿಶ್ವದ ಜನರ ಗುರಿಯಾಗಿ ನಾಲ್ಕು ಮೂಲ ಮಾನವೀಯ ಸ್ವಾತಂತ್ರ್ಯಗಳನ್ನು ಆಧರಿಸಿದ ಒಂದು ಸುಭದ್ರ ವ್ಯವಸ್ಥೆಯನ್ನು ರೂಪಿಸಿದರು. ಅವರು ನೀಡಿದ ಸ್ವಾತಂತ್ರ್ಯದ ಪರಿಕಲ್ಪನೆ ಸಮಗ್ರವೂ, ಪ್ರೌಢವೂ ಆದ್ದು.

# ವಾಕ್ ಮತ್ತು ಅಭಿವ್ಯಕ್ತಿ ಸ್ವಾತಂತ್ರ್ಯ,
# ಧಾರ್ಮಿಕ ಸ್ವಾತಂತ್ರ್ಯ
# ದಾರಿದ್ರ್ಯದಿಂದ ಸ್ವಾತಂತ್ರ್ಯ (ವಿಮೋಚನೆ) ಮತ್ತು
# ಭಯದಿಂದ ಸ್ವಾತಂತ್ರ್ಯ (ವಿಮೋಚನೆ)

ಈ ಸ್ವಾತಂತ್ರ್ಯಗಳು ವ್ಯಕ್ತಿಗಳಿಗಷ್ಟೇ ಅಲ್ಲದೆ ರಾಷ್ಟ್ರಗಳಿಗೂ ಅನ್ವಯಿಸತಕ್ಕದ್ದೆಂದು ಅವರು ಬಯಸಿದರು. ರಾಷ್ಟ್ರಗಳು ಸ್ವತಂತ್ರವೂ, ಸಮೃದ್ಧವೂ ಆಗಿರುವುದಷ್ಟೇ ಅಲ್ಲದೆ ವಿಶ್ವವ್ಯಾಪಿಯಾದ ನಿಶ್ಶಸ್ತ್ರೀಕರಣದ ಮೂಲಕ ಆಕ್ರಮಣಭಯ ರಹಿತವಾಗಿರುವ ದಿನವನ್ನು ನೋಡಲು ಅವರು ಕಾತುರರಾಗಿದ್ದರು. ಪ್ರಪಂಚದ ಯಾವ ಮೂಲೆಯಲ್ಲೇ ಆಗಲಿ, ಯಾವ ರಾಷ್ಟ್ರವೇ ಆಗಲಿ ತನ್ನ ನೆರೆರಾಜ್ಯದ ಮೇಲೆ ಆಕ್ರಮಣ ನಡೆಸಲು ಸಾಧ್ಯವಿಲ್ಲದಂಥ ಪರಿಸ್ಥಿತಿ ಏರ್ಪಡಬೇಕೆಂಬುದು ಅವರ ಹಂಬಲವಾಗಿತ್ತು. ಎರಡನೆಯ ಮಹಾಯುದ್ಧ 1945ರಲ್ಲಿ ಕೊನೆಗೊಂಡಿತು. ಅನಂತರ ಅನೇಕ ಅಧೀನ ರಾಷ್ಟ್ರಗಳು ಸ್ವಾತಂತ್ರ್ಯ ಗಳಿಸಿದುವಾದರೂ ರೂಸ್ವೆಲ್ಟರ ಕನಸು ಇನ್ನೂ ಪೂರ್ತಿ ನನಸಾಗಿಲ್ಲ.

## ಉಲ್ಲೇಖಗಳು 
ವರ್ಗ:ಭಾಷಣಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಗ್ರನೈಕಸ್ ಕದನ

thumb|350x350px|ಚಾರ್ಲ್ಸ್ ಲೆ ಬ್ರುನ್‍ನ *ದ ಬ್ಯಾಟಲ್ ಆಫ಼್ ಗ್ರನೈಕಸ್* (೧೬೬೫) ಅಲೆಕ್ಸಾಂಡರ್ ಮಹಾಶಯನನ್ನು ಅಶ್ವದಳಗಳ ಕದನದ ಮಧ್ಯದಲ್ಲಿ ಚಿತ್ರಿಸುತ್ತದೆ.
**ಗ್ರನೈಕಸ್ ಕದನ** ಎನ್ನುವುದು ಗ್ರನೈಕಸ್ ನದಿಯ ದಂಡೆಯ ಮೇಲೆ ಮ್ಯಾಸಿಡೋನಿಯದ ಅಲೆಗ್ಸಾಂಡರ್ ಮಹಾಶಯನಿಗೂ, ಪರ್ಷಿಯದ ಸೇನೆಗೂ ನಡುವೆ ಕಿ.ಪೂ. 334 ರಲ್ಲಿ ನಡೆದ ಕದನ. ಇದರಲ್ಲಿ ಪರ್ಷಿಯನ್ ಸೇನೆಗೆ ಸೋಲುಂಟಾಯಿತು. 

ಅಲೆಗ್ಸಾಂಡರ್ ತನ್ನ ಪರ್ಷಿಯಾದ ದಂಡಯಾತ್ರೆಗಾಗಿ ಭಾರಿ ಸೈನ್ಯವನ್ನು ಸಜ್ಜುಗೊಳಿಸಿದ್ದ. ಅವನ ಸೇವೆಯಲ್ಲಿ ರಾವುತರು, ಭಲ್ಲೆಯವರು ಮತ್ತು ಬಿಲ್ಲಾಳುಗಳಿದ್ದರು. ಪರ್ಷಿಯನ್ ಸೇನೆ 20,000 ಗ್ರೀಕ್ ಕೂಲಿಯ ಕಾಲಾಳುಗಳು, 20,000 ಅಶ್ವಸೈನಿಕರಿಂದ ಕೂಡಿತ್ತೆಂದು ಏರಿಯನ್ ಎಂಬ ಗ್ರೀಕ್ ಇತಿಹಾಸಕಾರ ಹೇಳಿದ್ದಾನೆ. ಅವರ ಸೇನೆ ಗ್ರನೈಕಸ್ ನದಿಯ ಬಲದಂಡೆಯಲ್ಲಿ ಬಿಡಾರ ಹೂಡಿತ್ತು. ಅಲೆಗ್ಸಾಂಡರನ ಭಾರಿ ಸೈನ್ಯವನ್ನು ನೋಡಿದ ಪರ್ಷಿಯನ್ನರು ತಮ್ಮ ಎಡಕಕ್ಷೆಯನ್ನು ಬಲಪಡಿಸಿಕೊಂಡು ಸಜ್ಜಾದರು. ಉಗ್ರವಾದ ಹೋರಾಟ ಪ್ರಾರಂಭವಾಯಿತು. ಮ್ಯಾಸಿಡೋನಿಯನ್ನರು ಭಲ್ಲೆಯ ಮಳೆಯನ್ನು ಎದುರಿಸಿ ಪ್ರಯಾಸದಿಂದ ನದಿದಂಡೆಯನ್ನು ಏರಿದರು. ಅಲೆಗ್ಸಾಂಡರ್ ತನ್ನ ಸೇನಾಬಲವನ್ನು ಹೆಚ್ಚಿಸಿಕೊಂಡು ಪರ್ಷಿಯನ್ ಸೇನಾಧಿಕಾರಿಗಳಿದ್ದ ಭಾಗದ ಮೇಲೆ ಆಕ್ರಮಣವನ್ನು ಪ್ರಾರಂಭಿಸಿದ. ಪರ್ಷಿಯನ್ ದೊರೆ ಡೇರಿಯಸನ ಅಳಿಯನೂ, ಅವನ ಸಂಬಂಧಿಯೊಬ್ಬನೂ ಅಲೆಗ್ಸಾಂಡರಿನಿಂದ ಹತರಾದರು. ಸಾವಿನ ದವಡೆಯಲ್ಲಿ ಸಿಕ್ಕಿದ್ದ ಅಲೆಗ್ಸಾಂಡರನನ್ನು ಅಶ್ವಸೇನೆಯ ನಾಯಕ ಕ್ಲೈಟಸ್ ರಕ್ಷಿಸಿದ. 

ಆದರೆ ಕೊನೆಗೂ ಪರ್ಷಿಯನ್ನರು ಹಿಮ್ಮೆಟ್ಟಬೇಕಾಯಿತು. ಪಾರ್ಶ್ವಗಳಲ್ಲಿದ್ದ ಸೈನಿಕರು ಪಲಾಯನ ಮಾಡಿದರು. ಅಲೆಗ್ಸಾಂಡರನ ಉಳಿದ ಸೇನೆ ಸುಲಭವಾಗಿ ನದಿಯನ್ನು ದಾಟಿ ಪರ್ಷಿಯನ್ನರ ಕೂಲಿ ಸೈನಿಕರನ್ನು ಸುತ್ತುವರಿಯಿತು. ಕೈಸೆರೆಯಾದ ಗ್ರೀಕ್ ಕೂಲಿ ಸೈನಿಕರನ್ನು ಅವನು ಮ್ಯಾಸಿಡೋನಿಯಕ್ಕೆ ಕಷ್ಟದ ದುಡಿಮೆಗೆ ಕಳುಹಿಸಿದ. ಥೀಬ್ಸಿನ ಸೈನಿಕರನ್ನು ಬಿಡುಗಡೆ ಮಾಡಿದ. ಮ್ಯಾಸಿಡೋನಿಯನ್ನರು ಈ ಯುದ್ಧದಲ್ಲಿ ಹೆಚ್ಚಿನ ಕಷ್ಟ ನಷ್ಟಗಳನ್ನು ಅನುಭವಿಸಲಿಲ್ಲವೆಂದು ಅವರು ಕೇವಲ 115 ಜನರನ್ನು ಕಳೆದುಕೊಂಡರೆಂದೂ ಏರಿಯನ್ ಹೇಳಿದ್ದಾನೆ. ಈ ಗೆಲುವಿಗಾಗಿ ದೇವತೆಗಳಿಗೆ, ಮುಖ್ಯವಾಗಿ ಅಥೆನ ದೇವತೆಗೆ ಧನ್ಯವಾದಗಳನ್ನು ಅರ್ಪಿಸುವ ಸಲುವಾಗಿ ಅಲೆಗ್ಸಾಂಡರ್ ಅಥೆನ್ಸಿಗೆ 300 ಜೊತೆ ಯುದ್ಧಕವಚಗಳನ್ನು ಕಳುಹಿಸಿಕೊಟ್ಟ.

## ಉಲ್ಲೇಖಗಳು 
## ಗ್ರಂಥಸೂಚಿ 
* Smith, William (editor); *Dictionary of Greek and Roman Biography and Mythology*, , Boston, (1867)

## ಹೊರಗಿನ ಕೊಂಡಿಗಳು 
* Plutarch, *The Life of Alexander*, 16 and 50–51.

ವರ್ಗ:ಕದನಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕುಚ ಮೈಥುನ

ಕುಚ ಮೈಥುನ

ಕುಚ ಮೈಥುನವು ಲೈಂಗಿಕ ಚಟುವಟಿಕೆಯಾಗಿದ್ದು, ಇದು ಮೈಥುನಪೂರ್ವ ಕ್ರಿಯೆಯಾಗಿ ಅಥವಾ ವೇದಿಸದ ಲೈಂಗಿಕತೆಯ ರೂಪದಲ್ಲಿ ನಡೆಸಲ್ಪಡುತ್ತದೆ. ಇದು ಮಹಿಳೆಯ ಕುಚಗಳಿಂದ ಪುರುಷನ ತುಣ್ಣಿವನ್ನು ಮತ್ತು ಪುರುಷನ ಶಿಶ್ನದಿಂದ ಮಹಿಳೆಯ ಕುಚಗಳನ್ನು ಉತ್ತೇಜಿಸುವ ಪ್ರಕ್ರಿಯೆಯಾಗಿದೆ. ಇದು ಮಹಿಳೆಯ ಕುಚಗಳ ನಡುವೆ ಶಿಶ್ನವನ್ನು ಇರಿಸುವುದು ಮತ್ತು ಲೈಂಗಿಕ ವೇಧನವನ್ನು ಅನುಕರಿಸಿ ಲೈಂಗಿಕ ಆನಂದವನ್ನು ಉಂಟುಮಾಡಲು ಶಿಶ್ನವನ್ನು ಮೇಲಕ್ಕೂ ಕೆಳಕ್ಕೂ ಚಲಿಸುವುದನ್ನು ಒಳಗೊಂಡಿರುತ್ತದೆ.

## ವಿಧಾನ
ಸ್ತನ ಸಂಭೋಗದಲ್ಲಿ ಪುರುಷನು ಮಹಿಳೆಯ ಹೊಟ್ಟೆ ಅಥವಾ ಎದೆಯ ಮೇಲೆ ಮಂಡಿಯೂರಿ ಅಥವಾ ಕುಳಿತುಕೊಳ್ಳುವುದು, ಅವಳ ಸೀಳಿನ ಮೇಲೆ ತನ್ನ ನೆಟ್ಟಗೆ ಶಿಶ್ನವನ್ನು ಇಡುವುದು ಮತ್ತು ಸ್ತನಗಳನ್ನು ಶಿಶ್ನದ ಸುತ್ತಲೂ ಹಿಂಡಿದಾಗ ಉಜ್ಜುವುದು ಅಥವಾ ತಳ್ಳುವುದು ಸೇರಿದೆ, ಇದು ಹಸ್ತಮೈಥುನದಂತೆಯೇ ಬಿಗಿತವನ್ನು ಸೃಷ್ಟಿಸುತ್ತದೆ,  ಆದಾಗ್ಯೂ, ಸಣ್ಣ ಹೆಣ್ಣು ಸ್ತನಗಳು ದೊಡ್ಡವುಗಳಿಗಿಂತ ಹೆಚ್ಚು ಸೂಕ್ಷ್ಮವಾಗಿರುತ್ತವೆ.

ಸಾಮಾನ್ಯವಾಗಿ ಮಹಿಳೆಯು ಸ್ತನ ಸಂಭೋಗದ ಸಮಯದಲ್ಲಿ ನೇರ ಲೈಂಗಿಕ ಪ್ರಚೋದನೆಯನ್ನು ಪಡೆಯುವುದಿಲ್ಲ, ಲೈಂಗಿಕ ನುಗ್ಗುವಿಕೆ ಇಲ್ಲದೆ ತನ್ನ ಸಂಗಾತಿಯನ್ನು ಪರಾಕಾಷ್ಠೆಗೆ ತರುವ ಕಾಮಪ್ರಚೋದಕ ಪ್ರಚೋದನೆಯನ್ನು ಹೊರತುಪಡಿಸಿ. ಆದಾಗ್ಯೂ, ಅಲೆಕ್ಸ್ ಕಂಫರ್ಟ್ ಸ್ತನ ಸಂಭೋಗವು ಸೂಕ್ಷ್ಮ ಸ್ತನಗಳನ್ನು ಹೊಂದಿರುವ ಮಹಿಳೆಯರಲ್ಲಿ ಪರಾಕಾಷ್ಠೆಯನ್ನು ಉಂಟುಮಾಡಬಹುದು ಎಂದು ಹೇಳಿದ್ದಾರೆ (ಮಾರ್ಗೋಟ್ ಆನಂದ್ ಸ್ತನದ ಸ್ಥಳೀಯ ಪರಾಕಾಷ್ಠೆಗಳನ್ನು ಕರೆಯುತ್ತಾರೆ), ಮತ್ತು 1903 ರ ಪ್ಯಾರಡಿಸ್ ಚಾರ್ನೆಲ್ಸ್‌ನಲ್ಲಿ ವಿವರಿಸಿದಂತೆ ಇದು ನುಗ್ಗುವ ಲೈಂಗಿಕ ಚಟುವಟಿಕೆಗಳಿಗೆ ಒಂಬತ್ತು ಬದಲಿ ವ್ಯಾಯಾಮಗಳಲ್ಲಿ ಒಂದಾಗಿದೆ. ಸ್ತನ ಸಂಭೋಗದ ಸಮಯದಲ್ಲಿ ಪುರುಷನು ಮಹಿಳೆಯ ಮೇಲೆ ಬೆರಳಿಡಲು ಸಾಧ್ಯವಿದೆ.

ಸ್ತನ ಸಂಭೋಗವು ನುಗ್ಗದ ಲೈಂಗಿಕ ಕ್ರಿಯೆಯಾಗಿರುವುದರಿಂದ, ಲೋಳೆಯ ಪೊರೆಗಳು ಮತ್ತು ಪೂರ್ವ-ಸ್ಖಲನ ಅಥವಾ ವೀರ್ಯದ ನಡುವಿನ ನೇರ ಸಂಪರ್ಕದ ಅಗತ್ಯವಿರುವ ಲೈಂಗಿಕವಾಗಿ ಹರಡುವ ಸೋಂಕು (STI) ಹಾದುಹೋಗುವ ಅಪಾಯವು ಬಹಳ ಕಡಿಮೆಯಾಗಿದೆ. ಅಂತಹ ನೇರ ಸಂಪರ್ಕದ ಅಗತ್ಯವಿರುವ ಸೋಂಕುಗಳಲ್ಲಿ HIV ಕೂಡ ಸೇರಿದೆ ಮತ್ತು ಆದ್ದರಿಂದ ಸ್ತನ ಸಂಭೋಗದ ಮೂಲಕ ಹರಡುವ ಸಾಧ್ಯತೆ ಕಡಿಮೆ. ನ್ಯೂಜಿಲೆಂಡ್‌ನ ಲೈಂಗಿಕ ಕಾರ್ಯಕರ್ತೆಯರ ಕಾಂಡೋಮ್ ಬಳಕೆಯ ಅಭ್ಯಾಸಗಳ ಅಧ್ಯಯನವು ಕಾಂಡೋಮ್ ಧರಿಸಲು ನಿರಾಕರಿಸಿದ ಕ್ಲೈಂಟ್‌ಗಳಿಗೆ ಯೋನಿ ಲೈಂಗಿಕತೆಗೆ ವಿವಿಧ ಸುರಕ್ಷಿತ ಲೈಂಗಿಕ ಪರ್ಯಾಯಗಳನ್ನು ನೀಡಿತು ಎಂದು ಹೇಳಿದೆ. ಒಬ್ಬ ಲೈಂಗಿಕ ಕಾರ್ಯಕರ್ತೆ ಸ್ತನ ಸಂಭೋಗವು ಬಳಸಲಾದ ಒಂದು ಪರ್ಯಾಯವಾಗಿದೆ ಎಂದು ಹೇಳಿದರು; ದೊಡ್ಡ ಸ್ತನಗಳನ್ನು ಹೊಂದಿರುವ ಮಹಿಳೆ ನಡೆಸುವ ಸ್ತನ ಸಂಭೋಗವು ಕ್ಲೈಂಟ್‌ಗೆ ಯೋನಿ ಲೈಂಗಿಕತೆಯಂತೆ ತೋರುತ್ತದೆ.

ಈ ಅಭ್ಯಾಸದ ಚಿತ್ರಣಗಳನ್ನು, ಕನಿಷ್ಠ ಜಾಹೀರಾತಿನಲ್ಲಿ, ಅಶ್ಲೀಲ ಅಥವಾ ಕಾಮಪ್ರಚೋದಕ ಎಂದು ವಿವರಿಸಲಾಗಿದೆ. ಸ್ತನ ಸಂಭೋಗವನ್ನು ಕೆಲವೊಮ್ಮೆ ವಿಕೃತವೆಂದು ಪರಿಗಣಿಸಲಾಗಿದೆ. ಆದಾಗ್ಯೂ, ಸಿಗ್ಮಂಡ್ ಫ್ರಾಯ್ಡ್, ಲೈಂಗಿಕ ಆಸಕ್ತಿಯ ಅಂತಹ ವಿಸ್ತರಣೆಗಳು ಸಾಮಾನ್ಯ ವ್ಯಾಪ್ತಿಗೆ ಬರುತ್ತವೆ ಎಂದು ಪರಿಗಣಿಸಿದ್ದಾರೆ, ಪ್ರತ್ಯೇಕತೆಯಿಂದ ಗುರುತಿಸದ ಹೊರತು (ಅಂದರೆ, ಎಲ್ಲಾ ಇತರ ರೀತಿಯ ಲೈಂಗಿಕ ಸಂಪರ್ಕದ ನಿರಾಕರಣೆ).

## ಉಲ್ಲೇಖಗಳು
ಅಪರಾಧಿ ತನಿಖಾ ಇಲಾಖೆ (ಭಾರತ)

**ಅಪರಾಧಿ ತನಿಖಾ ಇಲಾಖೆ** (ಕ್ರಿಮಿನಲ್ ಇನ್ವೆಸ್ಟಿಗೇಷನ್ ಡಿಪಾರ್ಟ್ಮೆಂಟ್ ( ಸಿಐಡಿ )) ಎಂಬುದು ಭಾರತದ ರಾಜ್ಯ ಪೋಲಿಸ್ ಇಲಾಖೆಗಳ ಅಪರಾಧ ಶಾಖೆಯಾಗಿದ್ದು  ಇದು ಬ್ರಿಟಿಷ್ ಪೊಲೀಸ್ ಪಡೆಗಳ ಕ್ರಿಮಿನಲ್ ಇನ್ವೆಸ್ಟಿಗೇಷನ್ ಡಿಪಾರ್ಟ್ಮೆಂಟ್ಗಳನ್ನು ಆಧರಿಸಿ ಅಪರಾಧದ ತನಿಖೆಗೆ ರಚಿಸಲಾಗಿದೆ. ಇದು ರಾಜ್ಯ ಪೊಲೀಸರ ವಿಶೇಷ ತನಿಖಾ ವಿಭಾಗವಾಗಿದ್ದು, ಪೊಲೀಸ್ ಮಹಾನಿರ್ದೇಶಕ (ಡಿಜಿಪಿ) ಅಥವಾ ಹೆಚ್ಚುವರಿ ಪೊಲೀಸ್ ಮಹಾನಿರ್ದೇಶಕ (ಎಡಿಜಿಪಿ)  ಅಧಿಕಾರಿಯ ನೇತೃತ್ವದಲ್ಲಿದೆ.
## ರಚನೆ ಮತ್ತು ಸಂಘಟನೆ
ಆಂಡ್ರ್ಯೂ ಫ್ರೇಸರ್ ಅಧ್ಯಕ್ಷತೆಯ ಭಾರತೀಯ ಪೊಲೀಸ್ ಆಯೋಗದ ಶಿಫಾರಸುಗಳ ಆಧಾರದ ಮೇಲೆ 1902 ರಲ್ಲಿ ಬ್ರಿಟಿಷ್ ಸರ್ಕಾರವು ಮೊದಲ ಸಿಐಡಿಯನ್ನು ರಚಿಸಿತು. ಲಕ್ನೋದ ಗೋಖಲೆ ಮಾರ್ಗದಲ್ಲಿರುವ ಸಿಐಡಿ ಕಚೇರಿಯ ಪ್ರವೇಶದ್ವಾರದಲ್ಲಿ, "*ಭಾರತೀಯ ಸಿಐಡಿಯ ಪಿತಾಮಹ*" ಕಿಂಗ್ಸ್ ಪೊಲೀಸ್ ಪದಕ ವಿಜೇತ (ಕೆಪಿಎಂ) ರಾಯ್ ಬಹದ್ದೂರ್ ಪಂಡಿತ್ ಶಂಭು ನಾಥ್ ಅವರ ಭಾವಚಿತ್ರವಿದೆ.  ೧೯೨೯ ರಲ್ಲಿ, ಸಿಐಡಿಯನ್ನು ವಿಶೇಷ ಶಾಖೆ, ಸಿಐಡಿ ಮತ್ತು ಅಪರಾಧ ಶಾಖೆ (ಸಿಬಿ-ಸಿಐಡಿ) ಎಂದು ವಿಭಜಿಸಲಾಯಿತು.

ಅನೇಕ ರಾಜ್ಯಗಳು *"ಕ್ರಿಮಿನಲ್ ಇನ್ವೆಸ್ಟಿಗೇಷನ್ ಡಿಪಾರ್ಟ್ಮೆಂಟ್*" ಎಂಬ ಪದವನ್ನು ಬಳಸುತ್ತಿದ್ದರೂ, ಕೆಲವು ರಾಜ್ಯಗಳು ತಮ್ಮ ಸಿಐಡಿ ಘಟಕಗಳಿಗೆ ವಿಭಿನ್ನ ಹೆಸರುಗಳನ್ನು ಬಳಸುತ್ತವೆ. ಆಂಧ್ರಪ್ರದೇಶ ಮತ್ತು ಛತ್ತೀಸ್‌ಗಢದಲ್ಲಿ , ಸಿಐಡಿಯನ್ನು *ಅಪರಾಧಿ ತನಿಖಾ ಇಲಾಖೆ* (ಕ್ರಿಮಿನಲ್ ಇನ್ವೆಸ್ಟಿಗೇಷನ್ ಡಿಪಾರ್ಟ್ಮೆಂಟ್)  ಎಂದು ಕರೆಯಲಾಗುತ್ತದೆ. ಅಸ್ಸಾಂ, ಬಿಹಾರ, ಹರಿಯಾಣ, ಉತ್ತರ ಪ್ರದೇಶ, ರಾಜಸ್ಥಾನ, ಪಶ್ಚಿಮ ಬಂಗಾಳ, ಮಹಾರಾಷ್ಟ್ರ, ಕರ್ನಾಟಕ ಮತ್ತು ಜಮ್ಮು ಮತ್ತು ಕಾಶ್ಮೀರದಲ್ಲಿ ಇದನ್ನು *ಅಪರಾಧ ತನಿಖಾ ಇಲಾಖೆ (ಕ್ರೈಂ ಇನ್ವೆಸ್ಟಿಗೇಷನ್ ಡಿಪಾರ್ಟ್ಮೆಂಟ್)*  ಎಂದು ಕರೆಯಲಾಗುತ್ತದೆ.  ದೆಹಲಿ ಮತ್ತು ಕೇರಳದಲ್ಲಿ , ಸಿಐಡಿಯನ್ನು *ಅಪರಾಧ ಶಾಖೆ* ಎಂದು ಕರೆಯಲಾಗುತ್ತದೆ ಮತ್ತು ತಮಿಳುನಾಡಿನಲ್ಲಿ ಇದನ್ನು *ಅಪರಾಧ ಶಾಖೆ-ಅಪರಾಧ ತನಿಖಾ ಇಲಾಖೆ (ಸಿಬಿ-ಸಿಐಡಿ)* ಎಂದು ಕರೆಯಲಾಗುತ್ತದೆ.  ಪಂಜಾಬ್‌ನಲ್ಲಿ  ಕ್ರಿಮಿನಲ್ ಇನ್ವೆಸ್ಟಿಗೇಷನ್ ಡಿಪಾರ್ಟ್ಮೆಂಟ್ (ಸಿಐಡಿ) ಅನ್ನು *ಪಂಜಾಬ್ ಬ್ಯೂರೋ ಆಫ್ ಇನ್ವೆಸ್ಟಿಗೇಷನ್ (ಪಿಬಿಐ ಅಥವಾ ಬಿಒಐ)* ಎಂದು ಕರೆಯಲಾಗುತ್ತದೆ.
### ಸಿಐಡಿ ಶಾಖೆಗಳು
ಒಂದು ಸಿಐಡಿ ಒಂದು ರಾಜ್ಯದಿಂದ ರಾಜ್ಯಕ್ಕೆ ತಕ್ಕಂತೆ ಹಲವಾರು ಶಾಖೆಗಳನ್ನು ಹೊಂದಿರಬಹುದು.  ಶಾಖೆಗಳು:

*ಸಿಬಿ-ಸಿಐಡಿ
*ಮಾನವ ಕಳ್ಳಸಾಗಣೆ ಮತ್ತು ಕಾಣೆಯಾದ ವ್ಯಕ್ತಿ  ಘಟಕ
*ಮಾದಕ ದ್ರವ್ಯ ವಿರೋಧಿ ಕೋಶ
*ಫಿಂಗರ್ ಪ್ರಿಂಟ್ ಬ್ಯೂರೋ
*ಅಪರಾಧ ಗುಪ್ತಚರ ವಿಭಾಗ
*ಭಯೋತ್ಪಾದನಾ ನಿಗ್ರಹ ದಳ
*ಆರ್ಥಿಕ ಅಪರಾಧಗಳ ವಿಭಾಗ
*ಅತ್ಯಾಧುನಿಕ ಅಪರಾಧ ವಿಚಾರಣಾ ಕೋಶ

## ಅಪರಾಧ ವಿಭಾಗ ಸಿಐಡಿ
ಸಿಬಿ-ಸಿಐಡಿ ಒಂದು ಸಿಐಡಿ ವಿಭಾಗದ ವಿಶೇಷ ವಿಭಾಗವಾಗಿದ್ದು, ಹೆಚ್ಚುವರಿ ಪೊಲೀಸ್ ಮಹಾನಿರ್ದೇಶಕರು (ಎಡಿಜಿಪಿ) ನೇತೃತ್ವ ವಹಿಸುತ್ತಾರೆ ಮತ್ತು ಪೊಲೀಸ್ ಮಹಾನಿರ್ದೇಶಕರು (ಐಜಿಪಿ) ಸಹಾಯ ಮಾಡುತ್ತಾರೆ. ಈ ಶಾಖೆಯು ಕೊಲೆ, ಗಲಭೆ, ನಕಲಿ ದಾಖಲೆ, ನಕಲಿ ನೋಟುಗಳು ಮತ್ತು ರಾಜ್ಯ ಸರ್ಕಾರ ಅಥವಾ ಹೈಕೋರ್ಟ್‌ನಿಂದ ಸಿಬಿ-ಸಿಐಡಿಗೆ ವಹಿಸಲಾದ ಪ್ರಕರಣಗಳು ಸೇರಿದಂತೆ ಗಂಭೀರ ಅಪರಾಧಗಳ ತನಿಖೆ ನಡೆಸುತ್ತದೆ.

## ನ್ಯಾಯವ್ಯಾಪ್ತಿ
ರಾಜ್ಯ ಅಪರಾಧ ಶಾಖೆ/ಅಪರಾಧ ತನಿಖಾ ಇಲಾಖೆಯು ರಾಜ್ಯವ್ಯಾಪಿ ನ್ಯಾಯವ್ಯಾಪ್ತಿಯನ್ನು ಹೊಂದಿದ್ದು, ಸಂಘಟಿತ ಅಪರಾಧ, ಅಂತರ ಜಿಲ್ಲಾ ಪ್ರಕರಣಗಳು, ಸೈಬರ್ ಅಪರಾಧ, ಆರ್ಥಿಕ ಅಪರಾಧಗಳು ಮತ್ತು ಉನ್ನತ ಮಟ್ಟದ ಅಥವಾ ರಾಜಕೀಯವಾಗಿ ಸೂಕ್ಷ್ಮ ಪ್ರಕರಣಗಳು ಸೇರಿದಂತೆ ರಾಜ್ಯ ಸರ್ಕಾರ, ಹೈಕೋರ್ಟ್ ಅಥವಾ ಪೊಲೀಸ್ ಮಹಾನಿರ್ದೇಶಕರು ಉಲ್ಲೇಖಿಸುವ ಪ್ರಕರಣಗಳ ತನಿಖೆ ನಡೆಸುತ್ತದೆ.

## ಉಲ್ಲೇಖಗಳು
ವರ್ಗ:ಭಾರತದ ಗುಪ್ತಚರ ಸಂಸ್ಥೆಗಳು
ವರ್ಗ:ಭಾರತ ಸರ್ಕಾರ
ಮಹಾವತಾರ ನರಸಿಂಹ

**ಮಹಾವತಾರ ನರಸಿಂಹ** 2024ರ ಭಾರತೀಯ ಆನಿಮೇಷನ್ ಪೌರಾಣಿಕ-ಸಾಹಸಿಕ ಚಲನಚಿತ್ರವಾಗಿದೆ. ಈ ಚಿತ್ರವನ್ನು ಅಶ್ವಿನ್ ಕುಮಾರ್ ಅವರು ನಿರ್ದೇಶಿಸಿದ್ದಾರೆ ಮತ್ತು ಜಯಪೂರ್ಣ ದಾಸ್ ಕಥೆಬರಹವನ್ನು ಮಾಡಿದ್ದಾರೆ. ಚಿತ್ರವನ್ನು ಕ್ಲೀಮ್ ಪ್ರೊಡಕ್ಷನ್ಸ್ ಮತ್ತು ಹೊಂಬಾಳೆ ಫಿಲಂಸ್ ನಿರ್ಮಾಣ ಮಾಡಿವೆ. ಇದು ವಿಷ್ಣುವಿನ ದಶಾವತಾರ ಆಧಾರಿತ *ಮಹಾವತಾರ ಸಿನೆಮ್ಯಾಟಿಕ್ ಯೂನಿವರ್ಸ್‌* (MCU) ಎಂಬ ಏಳು ಭಾಗಗಳ ಶೃಂಗಾಳಿಕೆಯ ಮೊದಲ ಕಂತು ಆಗಿದೆ

## ಕಥೆ 
ದೈತ್ಯರ ರಾಜ ಹಿರಣ್ಯಕಶಿಪು, ತನ್ನ ಸಹೋದರನ ಹತ್ಯೆಗೆ ಪ್ರತೀಕಾರವಾಗಿ ಬ್ರಹ್ಮನಿಂದ ಶಾಪರಹಿತ ಜೀವನಕ್ಕಾಗಿ ಅನುಗ್ರಹ ಪಡೆಯುತ್ತಾನೆ. ಆದರೆ ಅವನ ಪುತ್ರ ಪ್ರಹ್ಲಾದನು ವಿಷ್ಣುವಿನ ಭಕ್ತಿಯಾಗಿರುತ್ತಾನೆ. ಕೊನೆಗೆ ವಿಷ್ಣು, ನರಸಿಂಹ ಅವತಾರವನ್ನು ಧರಿಸಿ ಅವನಿಗೆ ದಂಡನೆ ನೀಡುತ್ತಾನೆ. ಇದರಿಂದ ಧರ್ಮವನ್ನು ಪುನಸ್ಥಾಪನೆ ಮಾಡಲಾಗುತ್ತದೆ।

## ಪಾತ್ರಧಾರಿಗಳು 
### Kannada Version
* Vinayak as Narrator
* Nipun K as Hiryakashipu
* Master Anoop as Prahlada
* Manjunath B T as Narasimha
* Suhas Athreyas as Shukracharya
* Girish as Lord Vishnu
* Manjula as Holika
* Raghavendra as Hiranyaksha
* Anvith as Narad Muni
* Yashwant Bijoor as Brahma
* Prateeksha as Bhoomi
* Guru Tejas as Indra
* Puneet Babu as Kashyapa
* Ashok B as Sandha (One of teacher of Prahlada)

## ನಿರ್ಮಾಣ 
ಹೊಂಬಾಳೆ ಫಿಲಂಸ್ ಮತ್ತು ಕ್ಲೀಮ್ ಪ್ರೊಡಕ್ಷನ್ಸ್ ಅವರು 2024ರಲ್ಲಿ ಈ ಯೋಜನೆಯ ಘೋಷಣೆ ಮಾಡಿದರು. ನಿರ್ದೇಶಕ ಅಶ್ವಿನ್ ಕುಮಾರ್ ಪ್ರಕಾರ, ಈ ಕಥೆ ಮೂರು ಪುರಾಣಗಳ ಆಧಾರದ ಮೇಲೆ ರೂಪುಗೊಂಡಿದೆ. ನಿರ್ಮಾಣದಲ್ಲಿ ಸುಮಾರು 4.5 ವರ್ಷಗಳ ಕಾಲ ತೆಗೆದುಕೊಂಡು, ಫೋಟೋರಿಯಲಿಸಂ ಶೈಲಿಯ ಎಫೆಕ್ಟ್ಸ್ ಬಳಸಲಾಯಿತು।

## ಸಂಗೀತ 
ಸಂಗೀತ: Sam C. S.
ಸೌಂಡ್‌ಟ್ರ್ಯಾಕ್ ಹಕ್ಕುಗಳು Think Music India ಮತ್ತು Ishtar Musicಗೆ ಸಲ್ಲಿವೆ. ಮೊದಲ ಗೀತೆ **Roar of Narsimha** 2025 ಜೂನ್ 25 ರಂದು ಬಿಡುಗಡೆಯಾಯಿತು. ಸಂಪೂರ್ಣ ಆಲ್ಬಮ್ 2025 ಜುಲೈ 8 ರಂದು ಬಂದಿತು.

## ಬಿಡುಗಡೆ 
### ಪ್ರೀಮಿಯರ್ 
55ನೇ ಇಂಡಿಯನ್ ಫಿಲ್ಮ್ ಫೆಸ್ಟಿವಲ್‌ನಲ್ಲಿ 2024 ನವೆಂಬರ್ 25 ರಂದು ಪ್ರದರ್ಶನಗೊಂಡಿತು.

### ನಾಟಕೀಯ ಬಿಡುಗಡೆ 
ಭಾರತದಾದ್ಯಂತ 2025 ಜುಲೈ 25 ರಂದು 2D ಮತ್ತು 3D ಆವೃತ್ತಿಗಳಲ್ಲಿ ಬಿಡುಗಡೆಗೊಂಡಿತು. ಹಿಂದಿ, ತಮಿಳು, ತೆಲುಗು, ಕನ್ನಡ ಮತ್ತು ಮಲಯಾಳಂ ಭಾಷೆಗಳಲ್ಲಿ ಬಿಡುಗಡೆಯಾಯಿತು.

### ವಿತರಣಾ 
* ಉತ್ತರ ಭಾರತ ಮತ್ತು ನೇಪಾಳ: AA Films  
* ಕರ್ನಾಟಕ: ಹೊಂಬಾಳೆ ಫಿಲಂಸ್  
* ತೆಲಂಗಾಣ/ಆಂಧ್ರಪ್ರದೇಶ: Geetha Arts  
* ಕೇರಳ: Prithviraj Productions  
* ತಮಿಳುನಾಡು: Think Studios & S Picture

## ಬಾಕ್ಸ್ ಆಫೀಸ್ 
* ದಿನ 1: ₹2.29 ಕೋಟಿ
* ದಿನ 4: ₹16.77 ಕೋಟಿ
* ದಿನ 5: ₹29.35 ಕೋಟಿ (ಹಿಂದಿ ₹20.65 ಕೋಟಿ)
* ದಿನ 6: ₹37.05 ಕೋಟಿ (ಹಿಂದಿ ₹20.9 ಕೋಟಿ)
* ದಿನ 8: ₹45 ಕೋಟಿ ದಾಟಿತು

## ವಿಮರ್ಶೆಗಳು 
* *India Today* (3.5/5): "ಭಾವಪೂರ್ಣ ಕಥನ ಮತ್ತು ಶಕ್ತಿಶಾಲೀ ಕ್ಲೈಮ್ಯಾಕ್ಸ್"  
* *The Times of India* (3/5): "ವಿಸ್ಮಯಕಾರಕ ದೃಶ್ಯ ಪಯಣ, ಆದರೆ ಭಾವಾತ್ಮಕ ಜೋಡಣೆ ಕಡಿಮೆ"  
* *Indian Express* (2.5/5): "ಅತ್ಯಂತ ಹಿಂಸಾತ್ಮಕ ಕ್ಲೈಮ್ಯಾಕ್ಸ್ – Avengers ಶೈಲಿಯಂತೆ"  
* *Money Control*: "ಮಕ್ಕಳಿಗೂ ಕುಟುಂಬಕ್ಕೂ ತಕ್ಕದ್ದೆ"  
* Reddit: "ಅನಿಮೆಷನ್ ಉತ್ತಮವಾಗಿದೆ. ಕ್ಲೈಮ್ಯಾಕ್ಸ್ ಅತ್ಯುತ್ತಮವಾಗಿದೆ"

## ಮುಂದಿನ ಭಾಗಗಳು 
ನಿರ್ದೇಶಕ ಅಶ್ವಿನ್ ಕುಮಾರ್ ಪುಷ್ಠಿ ನೀಡಿದ್ದಾರೆ:  
* 2027 – ಮಹಾವತಾರ ಪರಶುರಾಮ  
* 2029 – ಮಹಾವತಾರ ರಘುನಂದನ್  
* 2031 – ಮಹಾವತಾರ ದ್ವಾರಕಾಧೀಶ  
* 2033 – ಮಹಾವತಾರ ಗೋಕೂಲಾನಂದ  
* 2035 – ಮಹಾವತಾರ ಕಲ್ಕಿ ಭಾಗ 1  
* 2037 – ಮಹಾವತಾರ ಕಲ್ಕಿ ಭಾಗ 2

## ಇದನ್ನೂ ನೋಡಿ 
* ದಶಾವತಾರ (2008 ಚಿತ್ರ)
* ರಾಮಾಯಣ: ದ ಎಪಿಕ್
* ಅರ್ಜುನ್: ದ ವಾರಿಯರ್ ಪ್ರಿನ್ಸ್

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 

ವರ್ಗ:ವರ್ಷ-೨೦೨೫ ಕನ್ನಡಚಿತ್ರಗಳು
ಪರ್ಪ್ಲೆಕ್ಸಿಟಿ ಎಐ

**ಪರ್ಪ್ಲೆಕ್ಸಿಟಿ ಎಐ** (Perplexity AI) ಎಂಬುದು ಬಳಕೆದಾರರು ಕೇಳಿದ ಪ್ರಶ್ನೆಗಳಿಗೆ,  ಜಾಲತಾಣಗಳಲ್ಲಿನ ಹುಡುಕಾಟಗಳ ಫಲಿತಾಂಶಗಳನ್ನು ಆಧರಿಸಿ, ಅದನ್ನು ಸಹಜ ಭಾಷೆಯ ಮಟ್ಟಕ್ಕೆ ಸಂಸ್ಕರಿಸಿ ಮತ್ತು ಸಾರಾಂಶರೂಪದಲ್ಲಿ ಉತ್ತರವನ್ನು ನೀಡುವ, ಕೃತಕ ಬುದ್ಧಿಮತ್ತೆ ಆಧಾರಿತ ವೆಬ್ ಹುಡುಕಾಟ ಎಂಜಿನ್ ಆಗಿದೆ. ಈ ಸಂಸ್ಥೆಯ ಮುಖ್ಯ ಕಛೇರಿಯು ಯುನೈಟೆಡ್ ಸ್ಟೇಟ್ಸ್‌ನ ಕ್ಯಾಲಿಫೋರ್ನಿಯಾದ ಸ್ಯಾನ್ ಫ್ರಾನ್ಸಿಸ್ಕೋದಲ್ಲಿದೆ. ಈ ಸಂಸ್ಥೆಯನ್ನು ೨೦೨೨ರಲ್ಲಿ ಸ್ಥಾಪಿಸಲಾಯಿತು. ಬಳಕೆದಾರರು ಪರ್ಪ್ಲೆಕ್ಸಿಟಿ ಎಐ ಜೊತೆಗೆ ಸಂವಾದ ರೂಪದಲ್ಲಿ ಪ್ರಶ್ನೆಗಳನ್ನು ಕೇಳಿ ಉತ್ತರ ಪಡೆಯಬಹುದು. 

ಪರ್ಪ್ಲೆಕ್ಸಿಟಿ ಎಐಅನ್ನು ಅರವಿಂದ್ ಶ್ರೀನಿವಾಸ್, ಡೆನಿಸ್ ಯಾರಟ್ಸ್, ಜಾನಿ ಹೋ ಮತ್ತು ಆಂಡಿ ಕಾನ್ವಿನ್ಸ್ಕಿ ಅವರುಗಳು ಖಾಸಗಿ ಒಡೆತನದ ಕಂಪನಿಯಾಗಿ ಸ್ಥಾಪಿಸಿದರು. ಡಿಸೆಂಬರ್ 7, 2022 ರಂದು ಪರ್ಪ್ಲೆಕ್ಸಿಟಿ ಎಐ, ಸರ್ಚ್ ಎಂಜಿನ್ ಅನ್ನು ಗೂಗಲ್ ಕ್ರೋಮ್‌ ಸೇರ್ಪಡೆ ರೂಪದಲ್ಲಿ ಬಿಡುಗಡೆ ಮಾಡಿತು. ಜೊತೆಗೆ ಆಪಲ್ ಮತ್ತು ಆಂಡ್ರಾಯ್ಡ್ ವೇದಿಕೆಗಳಿಗಾಗಿ ಕಿರುತಂತ್ರಾಂಶಗಳನ್ನು ಸಹ ಅದೇ ಹೊತ್ತಿನಲ್ಲಿ ಬಿಡುಗಡೆ ಮಾಡಿತು. ಜುಲೈ 2025 ರ ಹೊತ್ತಿಗೆ, ಕಂಪನಿಯ ಮೌಲ್ಯ US$18 ಬಿಲಿಯನ್ ಆಗಿತ್ತು.

ಪರ್ಪ್ಲೆಕ್ಸಿಟಿ ಎಐ, ಉಚಿತ ಮತ್ತು ಪಾವತಿಸಿದ- ಎರಡು ಆವೃತ್ತಿಗಳಲ್ಲಿ ಲಭ್ಯವಿದೆ. ಹಣ ಪಾವತಿಸಿ ಚಂದಾದಾರರಾದವರಿಗೆ ಪರ್ಪ್ಲೆಕ್ಸಿಟಿ ಎಐನಲ್ಲಿನ ಹೆಚ್ಚು ಮುಂದುವರಿದ ಭಾಷಾ ಮಾದರಿಗಳು ಮತ್ತು ಹೆಚ್ಚುವರಿ ವೈಶಿಷ್ಟ್ಯಗಳನ್ನು ಬಳಸಬಹುದಾಗಿದೆ.

ಪರ್ಪ್ಲೆಕ್ಸಿಟಿ ಎಐ ಪ್ರಸ್ತುತ ಹಕ್ಕುಸ್ವಾಮ್ಯ ಉಲ್ಲಂಘನೆ, ಅನಧಿಕೃತ ವಿಷಯಗಳ ಬಳಕೆ ಮತ್ತು ಟ್ರೇಡ್‌ಮಾರ್ಕ್ ವಿವಾದಗಳಿಗೆ ಸಂಬಂಧಿಸಿದಂತೆ ಕಾನೂನು ಸವಾಲುಗಳನ್ನು ಎದುರಿಸುತ್ತಿದೆ. ಬಿಬಿಸಿ, ಡೌ ಜೋನ್ಸ್ ಮತ್ತು ದಿ ನ್ಯೂಯಾರ್ಕ್ ಟೈಮ್ಸ್ ಸೇರಿದಂತೆ ಪ್ರಮುಖ ಮಾಧ್ಯಮ ಸಂಸ್ಥೆಗಳು, ಪರ್ಪ್ಲೆಕ್ಸಿಟಿ ಕಂಪನಿಯು ತಮ್ಮ ಅನುಮತಿಯಿಲ್ಲದೆ ತಮ್ಮ ವಿಷಯವನ್ನು ಬಳಸಿಕೊಂಡು, ತನ್ನ AI ಮಾದರಿಗಳಿಗೆ ತರಬೇತಿ ನೀಡುತ್ತಿದೆ ಎಂದು ಆರೋಪಗಳು ಕೇಳಿಬಂದಿವೆ.
## ಇತಿಹಾಸ
## ಸೇವೆಗಳು 
## ಹೋಲಿಕೆ 
## ಆರೋಪಗಳು 
## ಇವನ್ನೂ ಓದಿ 
* ಚಾಟ್‌ಜಿಪಿಟಿ

## ಉಲ್ಲೇಖ
ಸು ಫ್ರಮ್ ಸೋ (ಚಲನಚಿತ್ರ)

**ಸು ಫ್ರಮ್ ಸೋ** ಎಂಬುದು ೨೦೨೫ ರ ಭಾರತೀಯ ಕನ್ನಡ ಭಾಷೆಯ ಹಾಸ್ಯ ನಾಟಕ ಚಲನಚಿತ್ರವಾಗಿದ್ದು, ಜೆ. ಪಿ ತೂಮಿನಾಡ್ ಬರೆದು ನಿರ್ದೇಶಿಸಿದ್ದಾರೆ. ಇದನ್ನು ಲೈಟರ್ ಬುದ್ಧ ಫಿಲಂಸ್ ಅಡಿಯಲ್ಲಿ ಶಶಿಧರ್ ಶೆಟ್ಟಿ ಬರೋಡ, ರವಿ ರೈ ಕಳಸ ಮತ್ತು ರಾಜ್ ಬಿ ಶೆಟ್ಟಿ ನಿರ್ಮಿಸಿದ್ದಾರೆ. ಇದರಲ್ಲಿ ಶನೀಲ್ ಗೌತಮ್, ಜೆಪಿ ತುಮಿನಾಡ್, ಸಂಧ್ಯಾ ಅರಕೆರೆ, ಪ್ರಕಾಶ್ ತುಮಿನಾಡ್, ದೀಪಕ್ ರೈ ಪಾಣಾಜೆ, ಮೈಮ್ ರಾಮದಾಸ್ ಮತ್ತು ರಾಜ್ ಬಿ ಶೆಟ್ಟಿ ನಟಿಸಿದ್ದಾರೆ. ಸೋಮೇಶ್ವರಕ್ಕೆ ಸಂಬಂಧಿಸಿದ ಮರ್ಲೂರು ಎಂಬ ಕರಾವಳಿ ಹಳ್ಳಿಯಲ್ಲಿ ನಡೆಯುವ ಈ ಕಥೆಯಾಗಿದೆ.

ಈ ಚಿತ್ರವು ಜುಲೈ ೨೫, ೨೦೨೫ ರಂದು ಕನ್ನಡದಲ್ಲಿ ಪ್ರಥಮ ಪ್ರದರ್ಶನಗೊಂಡಿತು ಮತ್ತು ಆಗಸ್ಟ್ ೧, ೨೦೨೫ ರಂದು ದುಲ್ಕರ್ ಸಲ್ಮಾನ್ ಅವರ ವೇಫೇರರ್ ಫಿಲ್ಮ್ಸ್ ಮೂಲಕ ಮಲಯಾಳಂನಲ್ಲಿ ಬಿಡುಗಡೆಯಾಗಲಿದೆ.

## ಕಥಾವಸ್ತು
ಅಶೋಕ ಎಂಬ ಯುವಕನನ್ನು ಆವರಿಸಿರುವ ಸೋಮೇಶ್ವರ ದ ಸುಲೋಚನ ಎಂಬ ಪ್ರೇತವನ್ನು ಓಡಿಸುವ ಕಠಿಣ ಕೆಲಸವನ್ನು ಮರ್ಲೂರಿನ ಗ್ರಾಮಸ್ಥರು ಮಾಡುತ್ತಾರೆ.

## ಪಾತ್ರವರ್ಗ
*ರವಿ ಅಣ್ಣನಾಗಿ ಶನೀಲ್ ಗೌತಮ್
*ಅಶೋಕ ಪಾತ್ರದಲ್ಲಿ ಜೆ.ಪಿ. ತುಮಿನಾಡ್
*ಭಾನು ಪಾತ್ರದಲ್ಲಿ ಸಂಧ್ಯಾ ಅರಕೆರೆ
*ಚಂದ್ರನಾಗಿ ಪ್ರಕಾಶ್ ತುಮಿನಾಡ್
*ಸತೀಶ ಪಾತ್ರದಲ್ಲಿ ದೀಪಕ್ ರೈ ಪಣಾಜೆ
*ಯಧು ಪಾತ್ರದಲ್ಲಿ ಮೈಮ್ ರಾಮದಾಸ್
*ಸ್ವಾಮಿ ಪಾತ್ರದಲ್ಲಿ ರಾಜ್ ಬಿ. ಶೆಟ್ಟಿ
*ಭಾವ ಪಾತ್ರದಲ್ಲಿ ಪುಷ್ಪರಾಜ್ ಬೋಳಾರ್
## ವಿಮರ್ಶಾತ್ಮಕ ಸ್ವೀಕೃತಿ
ಸು ಫ್ರಮ್  ಸೋ  ಚಿತ್ರವು ವಿಮರ್ಶಕರಿಂದ ಅತ್ಯಂತ ಸಕಾರಾತ್ಮಕ ವಿಮರ್ಶೆಗಳನ್ನು ಪಡೆಯಿತು. "ಜೆ.ಪಿ. ತುಮಿನಾಡ್ ನಿರ್ದೇಶನದ ಮತ್ತು ನಟ-ನಿರ್ದೇಶಕ ರಾಜ್ ಬಿ. ಶೆಟ್ಟಿ ಬೆಂಬಲದೊಂದಿಗೆ 'ಸು ಫ್ರಮ್ ಸೋ' ಚಿತ್ರವು ಹಾಸ್ಯಮಯ ಅಭಿನಯದಿಂದ ಕೂಡಿದೆ, ಇದು ಅಪರೂಪದ ಹಾರರ್ ಹಾಸ್ಯವಾಗಿದ್ದು, ರೋಮಾಂಚನಕಾರಿ ಅಂಶಗಳನ್ನು ಸೂಕ್ತ ಸಂದೇಶದೊಂದಿಗೆ ಸರಾಗವಾಗಿ ಬೆರೆಸುತ್ತದೆ" ಎಂದು ದಿ ಹಿಂದೂ ಪತ್ರಿಕೆಯ ವಿವೇಕ್ ಎಂ.ವಿ ಬರೆದಿದ್ದಾರೆ.

ದಿ ಟೈಮ್ಸ್ ಆಫ್ ಇಂಡಿಯಾದ ಸುಸ್ಮಿತಾ ಸಮೀರಾ ೪/೫ ನೀಡಿ "'ಸು ಫ್ರಮ್ ಸೋ' ಚಿತ್ರವು ನಗು, ಹೃದಯಸ್ಪರ್ಶಿ ಕ್ಷಣಗಳು, ಸೌಮ್ಯ ಪ್ರಣಯ ಮತ್ತು ಪ್ರಬಲ ಸಂದೇಶವನ್ನು ಸಂಯೋಜಿಸುವ ರಿಫ್ರೆಶ್ ಮನರಂಜನೆಯಾಗಿ ಹೊರಹೊಮ್ಮುತ್ತದೆ - ಇಡೀ ಕುಟುಂಬವು ಆನಂದಿಸಲು ಆರೋಗ್ಯಕರ ಚಲನಚಿತ್ರ" ಎಂದು ಬರೆದಿದ್ದಾರೆ.

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು 
* 

ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ಚಲನಚಿತ್ರ
ವರ್ಗ:ವರ್ಷ-೨೦೨೫ ಕನ್ನಡಚಿತ್ರಗಳು
ಗ್ರಹವರ್ಮನ್

**ಗ್ರಹವರ್ಮನ್** ಎನ್ನುವವನು ಕನೌಜಿನ ಮೌಖರಿ ಸಂತತಿಯ ಅವಂತಿವರ್ಮನ ಮಗ ಮತ್ತು ಉತ್ತರಾಧಿಕಾರಿ. ಗ್ರಹವವರ್ಮನಿಗೆ ಸಂಬಂಧಿಸಿದ ಮಾಹಿತಿ ಬಾಣನಹರ್ಷಚರಿತ ಗ್ರಂಥದಿಂದ ಮಾತ್ರ ಲಭ್ಯವಾಗಿದೆ. ಇವನು ಸಿಂಹಾಸನವನ್ನೇರಿದ ತರುವಾಯ ಆಗ ತಾನೆ ಪ್ರಾಬಲ್ಯಕ್ಕೆ ಬಂದಿದ್ದ ಸ್ಥಾಣೇಶ್ವರದ ವರ್ಧನ ಸಂತತಿಯ ಮಹಾರಾಜಾಧಿರಾಜ ಪ್ರಭಾಕರವರ್ಧನನ ಏಕಮಾತ್ರ ಪುತ್ರಿಯಾದ ರಾಜ್ಯಶ್ರೀಯನ್ನು ವರಿಸಲು ಇಚ್ಛಿಸಿದ. ತನ್ನ ಇಂಗಿತವನ್ನು ಪ್ರಭಾಕರವರ್ಧನನಿಗೆ ದೂತರ ಮುಖಾಂತರ ತಿಳಿಸಿದ. ಪ್ರಭಾಕರವರ್ಧನ ಈ ಸಂಬಂಧಕ್ಕೆ ಒಪ್ಪಿ ತನ್ನ ಕುಮಾರಿಯನ್ನು ಗ್ರಹವರ್ಮನಿಗೆ ಕೊಟ್ಟು, ವಿವಾಹ ಮಾಡಿಕೊಟ್ಟ. ಇದು 604 ರಲ್ಲಿ ನಡೆದಿರಬೇಕೆಂದು ವಿದ್ವಾಂಸರ ಅಭಿಪ್ರಾಯ. ಮೌಖರಿ ಮತ್ತು ವರ್ಧನ ಸಂತತಿಗಳು ಒಂದುಗೂಡಿದ್ದನ್ನು ಕಂಡು ಬಂಗಾಳದ ಶಶಾಂಕನೂ, ಮಾಳವದ ದೇವಗುಪ್ತನೂ ಒಟ್ಟಾಗಿ ಸಂಚು ನಡೆಸಿದರು. 606 ರಲ್ಲಿ ಪ್ರಭಾಕರವರ್ಧನ ಗತಿಸಿದ. ಅತನ ರಾಣಿ ಯಶೋಮತಿ ಅಗ್ನಿ ಪ್ರವೇಶ ಮಡಿದಳು. ಆ ಸಮಯದಲ್ಲಿ ಶಶಾಂಕನ ನೆರವಿನಿಂದ ದೇವಗುಪ್ತ ಕನೌಜನ್ನು ಮುತ್ತಿದ. ಈ ಮುತ್ತಿಗೆ ಬಹುಶಃ 606 ರಲ್ಲಿ ನಡೆದಿರಬೇಕು. ಗ್ರಹವರ್ಮ ಯುದ್ಧದಲ್ಲಿ ಸೋತು ಮರಣ ಹೊಂದಿದ. ಅವನ ರಾಣಿಯಾದ ರಾಜ್ಯಶ್ರೀ ಕನೌಜಿನಲ್ಲೇ ಬಂಧನಕ್ಕೊಳಗಾದಳು. ಪ್ರಭಾಕರವರ್ಧನನ ಮಗ ರಾಜ್ಯವರ್ಧನ ಅನಂತರ ಗ್ರಹವರ್ಮನ ವೈರಿಗಳನ್ನು ಸೋಲಿಸಿದನಾದರೂ ಅವರ ಸಂಚಿನಿಂದ ಕೊಲೆಯಾದ. ಗ್ರಹವರ್ಮನ ಅಂತ್ಯದೊಂದಿಗೆ ಮೌಖರಿ ಮನೆತನ ಕೊನೆಗೊಂಡಿತು.

## ಉಲ್ಲೇಖಗಳು 
## ಗ್ರಂಥಸೂಚಿ 
* 
* 
* 

ವರ್ಗ:ಅರಸರು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಚದರಿಸುವ ಸ್ತರಗಳು

thumb|ಸೋನಾರ್ ವೀಕ್ಷಣೆಯ ಸ್ಥಾಯಿ ಚಿತ್ರ. ತಳದ ಮೇಲಿನ ಹಿನ್ನೆಲೆಯಲ್ಲಿನ ಚದರಿದ ಸಂಜ್ಞೆಯು (ಹಸಿರು ಬಣ್ಣದಲ್ಲಿ) ಸಂಭಾವ್ಯವಾಗಿ ಆಳ ಚದರಿಸುವ ಸ್ತರವಾಗಿದೆ.
**ಚದರಿಸುವ ಸ್ತರಗಳು** ಎಂದರೆ ಶಬ್ದದ ಅಲೆಗಳನ್ನು ಚದರಿಸಿ ಪ್ರತಿಫಲಿಸಬಲ್ಲ ಮತ್ತು ಸಮುದ್ರದ ನಿರ್ದಿಷ್ಟ ಆಳಗಳಲ್ಲಿ ಕಂಡು ಬರುವ ಜೀವಿಸಮೂಹಗಳು (ಸ್ಕ್ಯಾಟರಿಂಗ್ ಲೇಯರ್ಸ್). ಇವು ಪ್ರತಿಫಲಿಸಿದ ಶಬ್ದ ತರಂಗಗಳನ್ನು ಪ್ರತಿಧ್ವನಿ ಗ್ರಾಹಕ ಸಲಕರಣೆಗಳ ನೆರವಿನಿಂದ ವಿಶ್ಲೇಷಿಸಿ ನೋಡಿದಾಗ ಈ ಜೀವಿ ಸಮೂಹಗಳು ಸಮುದ್ರತಳದಿಂದ ಮೇಲುಗಡೆ ಹೆಚ್ಚು ಕಡಿಮೆ ಕ್ಷಿತಿಜೀಯವಾಗಿ ಒಂದು ಸ್ತರದಂತೆ ಹರಡಿಕೊಂಡಿರುವಂತೆ ಕಾಣುತ್ತದೆ. ಆದ್ದರಿಂದ ಅವಕ್ಕೆ ಈ ಹೆಸರು. ಈ ಜೀವಿಗಳು ಸಮುದ್ರದ ತೆಟ್ಟೆ (ಷ್ಯಾಲೊ) ಪ್ರದೇಶಗಳಲ್ಲೂ ಕಂಡುಬಂದಿವೆ; ಆಳವಾದ ಪ್ರದೇಶಗಳಲ್ಲೂ ಕಂಡುಬಂದಿವೆ. ಖಂಡಗಳ ಕರೆಯ ಸನಿಹದಲ್ಲಿ ಖಂಡೀಯ ಬಡು (ಕಾಂಟಿನೆಂಟಲ್ ಶೆಲ್ಫ್) ಇದೆಯಷ್ಟೇ. ಅದರ ಆಳ 200 ಮೀಟರಿಗೂ ಕಡಿಮೆ. ಈ ಪ್ರದೇಶಗಳಲ್ಲಿ ಚದರಿಸುವ ಜೀವಿಗಳು ಮತ್ತು ಜೀವಿ ಸಮೂಹಗಳು ಅಷ್ಟು ಕ್ರಮಬದ್ಧ ಸ್ತರವಾಗಿ ರೂಪುಗೊಂಡಿರುವುದಿಲ್ಲ. ಇನ್ನೂ ಆಳವಾದ ಪ್ರದೇಶಗಳಲ್ಲಿಯಾದರೋ ಜೀವಿ ಸಮೂಹಗಳ ಹಲವಾರು ನಿರ್ದಿಷ್ಟ ಸ್ತರಗಳನ್ನು ಗುರುತಿಸುವುದು ಸಾಧ್ಯವಾಗಿದೆ. ***3*** ರಿಂದ ***60*** ***kHz*** ಆವರ್ತಾಂಕದ ವ್ಯಾಪ್ತಿಯಲ್ಲಿ ಕೆಲಸ ಮಾಡುವ ಪ್ರತಿಧ್ವನಿಗ್ರಾಹಕ ಸಲಕರಣೆಗಳಿಂದ ಅವನ್ನು ಗುರುತಿಸಬಹುದು. ಆಳ ಪ್ರದೇಶಗಳಲ್ಲಿರುವ ಈ ಸ್ತರಗಳು ಸಾಮಾನ್ಯವಾಗಿ ದ್ಯುತಿಸಾಂದ್ರತೆಯನ್ನು ಅವಲಂಬಿಸಿದಂತೆ ಕಡಿಮೆ ಆಳದಿಂದ ಹೆಚ್ಚು ಆಳಕ್ಕೂ, ಹೆಚ್ಚು ಆಳದಿಂದ ಕಡಿಮೆ ಆಳಕ್ಕೂ ವಲಸೆ ಹೋಗುವುದುಂಟು. ಉದಾಹರಣೆಗೆ, ಹಗಲಿನಲ್ಲಿ ***200*** ರಿಂದ ***800*** ***m*** ಆಳದಲ್ಲಿರುವ ಈ ಸ್ತರಗಳು ರಾತ್ರಿಯ ವೇಳೆಯಲ್ಲಿ ಸಮುದ್ರದ ಮೇಲ್ಮೈ ಸಮೀಪಕ್ಕೆ ವಲಸೆ ಬಂದುಬಿಡುತ್ತವೆ. ಬೆಳದಿಂಗಳ ರಾತ್ರಿ ಅಷ್ಟು ಮೇಲ್ಗಡೆಗೆ ಬರುವುದಿಲ್ಲ: ಮೋಡ ಕವಿದಂದು ಹಗಲಿನಲ್ಲಿ ಅಷ್ಟು ಆಳಕ್ಕೆ ಹೋಗುವುದಿಲ್ಲ.

ಅನೇಕ ಜಲಚರ ಪ್ರಾಣಿಗಳ ಮತ್ತು ಸಸ್ಯಗಳಿಗೆ ಅವು ತೇಲಲು ಅನುಕೂಲ ಮಾಡಿಕೊಡುವ ವಾಯು ತುಂಬಿದ ಅಂಗಗಳಿರುವುದುಂಟು. ಈ ಅಂಗಗಳು ದೇಹದ ಇತರ ಭಾಗಗಳಿಗಿಂತ ಹೆಚ್ಚಾಗಿ ಶಬ್ದವನ್ನು ಚದರಿಸುತ್ತವೆ. ಚದರಿಸುವ ಸ್ತರಗಳು ಬಹುಮಟ್ಟಿಗೆ ಈ ಬಗೆಯ ಜೀವಿಗಳಿಂದ ಆದವು.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* Deep scattering layer *Britannica online*.

ವರ್ಗ:ಸಮುದ್ರಶಾಸ್ತ್ರ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸೈತಾನನ

ಸತಾನಿ (ಚತ್ತದ ಶ್ರೀ ವೈಷ್ಣವ ಬ್ರಾಹ್ಮಣರು) ಚಾಥದ ಶ್ರೀ ವೈಷ್ಣವ ಬ್ರಾಹ್ಮಣರು ಶ್ರೀ ಪಂಚರಾತ್ರ ಆಗಮವನ್ನು ತಮ್ಮ ಪ್ರಾಥಮಿಕ ಗ್ರಂಥವಾಗಿ ಅನುಸರಿಸುತ್ತಾರೆ, ಜೊತೆಗೆ ಶ್ರೀ ಸಾತ್ವತ ಸಂಹಿತ, ಪದ್ಮ ಸಂಹಿತ, ಜಯಖ್ಯ ಸಂಹಿತ ಮತ್ತು ಶ್ರೀ ಪ್ರಶ್ನ ಸಂಹಿತದಂತಹ 108 ಇತರ ಸಂಹಿತಗಳನ್ನು ಅನುಸರಿಸುತ್ತಾರೆ. ಅವರು ದೇವಾಲಯಗಳಲ್ಲಿ ಮತ್ತು ಯಜ್ಞಗಳ ಸಮಯದಲ್ಲಿ ತಮ್ಮ ಆಚರಣೆಗಳು ಮತ್ತು ಕರ್ತವ್ಯಗಳನ್ನು ನಿರ್ವಹಿಸುತ್ತಾರೆ. ಚಾಥದ ಶ್ರೀ ವೈಷ್ಣವ ಬ್ರಾಹ್ಮಣರು ಶಾಂಡಿಲ್ಯ, ಔಪಗಾಯನ, ಮೌನಂಜಯನ, ಕೌಶಿಕ ಮತ್ತು ಭಾರದ್ವಾಜ ಋಷಿ ಸಂಪ್ರದಾಯಗಳಿಗೆ ಸೇರಿದವರು. ಅವರು ಪದ್ಧತಿಗಳು ಮತ್ತು ಸಂಪ್ರದಾಯಗಳಿಂದ ಅತಾರ್ಕಿಕತೆ ಮತ್ತು ಮೂಢನಂಬಿಕೆಗಳನ್ನು ತೊಡೆದುಹಾಕಲು ಶ್ರಮಿಸುವ ಉದಾತ್ತ ಬ್ರಾಹ್ಮಣ ಸಮುದಾಯವಾಗಿದ್ದು, ದೇವರ ಬಗ್ಗೆ ಕಲಿಸುವ ಮೂಲಕ ಜನರನ್ನು ಸತ್ಯ ಮತ್ತು ಜ್ಞಾನದ ಕಡೆಗೆ ಕರೆದೊಯ್ಯುತ್ತಾರೆ. ಅವರು ಸಮಾಜದ ಎಲ್ಲಾ ಜಾತಿಗಳಲ್ಲಿ, ಕೆಳಮಟ್ಟದಿಂದ ಉನ್ನತವರೆಗೆ ಹರಡಿದ್ದಾರೆ. ಚೋಳರ ಅವಧಿಯಲ್ಲಿ, ಅವರನ್ನು ನಂಬಿ ಎಂದು ಕರೆಯಲಾಗುತ್ತಿತ್ತು ಮತ್ತು ಅನೇಕ ದೇವಾಲಯಗಳಲ್ಲಿ ಪುರೋಹಿತರಾಗಿ ಸೇವೆ ಸಲ್ಲಿಸಿದರು. ಅವರು ತೆಲಂಗಾಣ, ಆಂಧ್ರಪ್ರದೇಶ, ತಮಿಳುನಾಡು, ಕರ್ನಾಟಕ, ಒಡಿಶಾ ಮತ್ತು ಮಹಾರಾಷ್ಟ್ರಗಳಲ್ಲಿ ವ್ಯಾಪಕವಾಗಿ ನೆಲೆಸಿದ್ದು, 25,000 ಕ್ಕೂ ಹೆಚ್ಚು ದೇವಾಲಯಗಳಲ್ಲಿ ಅರ್ಚಕರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ.
 
 ಸಮಾಜವನ್ನು ಉನ್ನತ ಆದರ್ಶಗಳತ್ತ ಕೊಂಡೊಯ್ಯುವ ಗುರಿಯೊಂದಿಗೆ, ಅವರು ಮೂರು ಮಾರ್ಗಗಳ ಮೂಲಕ ಧರ್ಮವನ್ನು ಎತ್ತಿಹಿಡಿಯಲು ನಿರ್ಧರಿಸಿದರು. ಭಗವದ್ ರಾಮಾನುಜ ಸಂಪ್ರದಾಯವನ್ನು ಸಂರಕ್ಷಿಸುವ ಪ್ರಕ್ರಿಯೆಯಲ್ಲಿ, ಅವರು ಶಿಕ್ಷಣ, ಔಷಧ ಮತ್ತು ಪೌರೋಹಿತ್ಯದ ಮೂಲಕ ಸಮಾಜವನ್ನು ವ್ಯಾಪಿಸಿ, ಅಯ್ಯಗಾರ್ಲು ಎಂದು ಪ್ರಸಿದ್ಧರಾದರು. ಅವರು ಅನೇಕರಿಗೆ ಶಿಕ್ಷಣ ನೀಡುವ ಮೂಲಕ ಗುರುಗಳಾದರು ಮತ್ತು ಅನೇಕರಿಗೆ ಉಚಿತ ಆಯುರ್ವೇದ ಔಷಧವನ್ನು ಒದಗಿಸುವ ಮೂಲಕ ಶ್ರೇಷ್ಠ ವೈದ್ಯರಾಗಿ ಖ್ಯಾತಿಯನ್ನು ಗಳಿಸಿದರು. ಅವರ ಸಾಂಪ್ರದಾಯಿಕ ಸಾಂಸ್ಕೃತಿಕ ಜೀವನದಲ್ಲಿ, ಅವರು ವಿಷ್ಣು ಸಂಬಂಧಿತ ದೈವಿಕ ದೇವಾಲಯಗಳಲ್ಲಿ ಅರ್ಚಕರಾಗಿ ಸೇವೆ ಸಲ್ಲಿಸುತ್ತಾರೆ. ಅವರನ್ನು ಶತತುಲಾ, ಸಾತ್ವತಾ, ಚಾಥದಾ ಮತ್ತು ಸೈತಾನಿ ಎಂದೂ ಕರೆಯುತ್ತಾರೆ.
ಎಚ್. ಚನ್ನಕೇಶವ ಅಯ್ಯಂಗಾರ್

**ಎಚ್. ಚನ್ನಕೇಶವ ಅಯ್ಯಂಗಾರ್** (1880-1959) ಕನ್ನಡ ಭಾಷಾಸಾಹಿತ್ಯಗಳನ್ನು ರೂಢಿಸಿದ ಹಳಬರಲ್ಲಿ ಒಬ್ಬರು.

## ಜೀವನ, ಸಾಧನೆಗಳು 
ಚಿಕ್ಕಮಗಳೂರು ಜಿಲ್ಲೆಯ ಹಿರೇಮಗಳೂರು ಗ್ರಾಮದಲ್ಲಿ ಹುಟ್ಟಿದರು. ಎಂ.ಒ.ಎಲ್. ಪದವಿಯನ್ನು ಪಡೆದ ಕನ್ನಡಿಗರಲ್ಲಿ ಇವರೇ ಮೊದಲಿಗರು. ಮೈಸೂರು ಅಧ್ಯಾಪಕರ ಶಿಕ್ಷಣ ಕಾಲೇಜಿನಲ್ಲಿ ಕನ್ನಡ ಅಧ್ಯಾಪಕರಾಗಿದ್ದರು. ಆಮೇಲೆ ಧಾರವಾಡ ಕರ್ನಾಟಕ ಕಾಲೇಜಿನಲ್ಲಿ ಕನ್ನಡ ಪ್ರಾಧ್ಯಾಪಕರಾಗಿ ದುಡಿದರು. ತದನಂತರ ಮದ್ರಾಸು ವಿಶ್ವವಿದ್ಯಾಲಯದ ಓರಿಯಂಟಲ್ ರಿಸರ್ಚ್ ಇನ್‌ಸ್ಟಿಟ್ಯೂಟಿನ ಕನ್ನಡ ವಿಭಾಗದ ಪ್ರಧಾನ ಅಧ್ಯಾಪಕರಾಗಿ 1936ರಿಂದ 1939ರ ವರೆಗೆ ಸೇವೆ ಸಲ್ಲಿಸಿದರು. ಇವರು ಮುಂಬೈ, ಮದ್ರಾಸು ವಿಶ್ವವಿದ್ಯಾಲಯಗಳ ಸೆನೇಟ್ ಸದಸ್ಯರೂ, ಕನ್ನಡ ಬೋರ್ಡ್ ಆಫ್ ಸ್ಟಡೀಸಿನ ಸದಸ್ಯರೂ ಆಗಿದ್ದರು.

ಇವರು ಕನ್ನಡ ಸಾಹಿತ್ಯ ಪರಿಷತ್ತಿನ ಕಾರ್ಯನಿರ್ವಾಹಕ ಸಮಿತಿಯ ಸದಸ್ಯರಾಗಿಯೂ (1915-33), ಪರಿಷತ್ತಿನ ಸಾಹಿತ್ಯ ವಿಭಾಗದ ಕಾರ್ಯದರ್ಶಿಯಾಗಿಯೂ (1917-19), ಕೆಲಕಾಲ ಪರಿಷತ್ ಪತ್ರಿಕೆಯ ಸಂಪಾದಕರಾಗಿಯೂ ಸೇವೆ ಸಲ್ಲಿಸಿದರು. ಇವರು *ಕನ್ನಡ ನುಡಿಗನ್ನಡಿ*, *ವಿಕಟಪ್ರತಾಪ* ಮತ್ತು *ಅರ್ಥಸಾಧಕ* ಪತ್ರಿಕೆಗಳ ಸಂಪಾದಕರಾಗಿದ್ದರು.

ಕಳೆದ ತಲೆಮಾರಿನ ಪ್ರಸಿದ್ಧ ವಿದ್ವಾಂಸರಾದ ಬಿ. ಎಂ. ಶ್ರೀಕಂಠಯ್ಯ, ರಾವ್ ಬಹಾದೂರ್ ಆರ್. ನರಸಿಂಹಾಚಾರ್, *ಕರ್ನಾಟಕ ಕಲಾನಿಧಿ* ಸಂಪಾದಕ ಎಂ.ಎ. ರಾಮಾನುಜ ಅಯ್ಯಂಗಾರ್, ಎಸ್. ಜಿ. ನರಸಿಂಹಾಚಾರ್ ಇವರೆಲ್ಲ ಚನ್ನಕೇಶವ ಅಯ್ಯಂಗಾರ್ಯರ ಸಮಕಾಲೀನರು, ಸಹೋದ್ಯೋಗಿಗಳು. ಸುಪ್ರಸಿದ್ಧ ಕವಿ ನಂದಳಿಕೆ ಲಕ್ಷ್ಮಿನಾರಣಪ್ಪನವರನ್ನು ಚೆನ್ನಾಗಿ ತಿಳಿದಿದ್ದು ಅವರೊಡನೆ ಪತ್ರ ವ್ಯವಹಾರ ನಡೆಸಿದ ಕೆಲವೇ ಹಿರಿಯರಲ್ಲಿ ಇವರೊಬ್ಬರು. ನಂದಳಿಕೆಯವರ *ಅದ್ಭುತ ರಾಮಾಯಣ*ದ ಮೂಲಪ್ರತಿಯ ಫೋಟೋಸ್ಟ್ಯಾಟ್ ಪ್ರತಿ ಇವರಲ್ಲಿತ್ತು. ಮಾತ್ರವಲ್ಲದೆ ಇವರಲ್ಲಿ ಇತರ ಅಪೂರ್ವ ಗ್ರಂಥಸಂಗ್ರಹವೂ ಇತ್ತು ಎಂದು ತಿಳಿದುಬಂದಿದೆ.

ಇವರು ಕನ್ನಡ ಸಾಹಿತ್ಯ ವಿಷಯವನ್ನು ಕುರಿತು ಬರೆದ ಲೇಖನಗಳು ಆನಲ್ಸ್ ಆಫ್ ಓರಿಯಂಟಲ್ ರಿಸರ್ಚ್ ಪತ್ರಿಕೆಯಲ್ಲಿ ಅಚ್ಚಾಗಿದೆ.

ತಮಗಿಂತ ಹಿಂದೆ ಮದ್ರಾಸು ವಿಶ್ವವಿದ್ಯಾಲಯದ ಕನ್ನಡ ವಿಭಾಗದಲ್ಲಿ ಪ್ರಧಾನ ಅಧ್ಯಾಪಕರಾಗಿದ್ದ ಅಲೆಮನೆ ವೆಂಕಟರಾಯರು ಮತ್ತು ತಮ್ಮ ಸಹೋದ್ಯೋಗಿ ಎಚ್. ಶೇಷ ಅಯ್ಯಂಗಾರರು ಸಂಪಾದಿಸಿದ *ಶಬ್ದಮಣಿದರ್ಪಣ*ದ ಕೊನೆಯ ಅನುಬಂಧಗಳನ್ನು ಇವರು ಪರಿಶೀಲಿಸಿ, ಪರಿಷ್ಕರಿಸಿ, ತಮ್ಮದೇ ಒಂದು ಹೊಸ ಅನುಬಂಧವನ್ನು ಕೊಟ್ಟು, ಪ್ರಕಾಶಪಡಿಸಿದ್ದಾರೆ (1938). ಶಬ್ದಮಣಿದರ್ಪಣದ ಅವತರಣಿಕೆಯನ್ನು ಪರಿಶೀಲಿಸಿ, ಹೆಚ್ಚಿನ ವಿವರಗಳನ್ನು ಸೇರಿಸಿ, ಪರಿಷ್ಕರಿಸಿ, ಅದರ ಉಪಯುಕ್ತತೆಯನ್ನು ಇನ್ನಷ್ಟು ಹೆಚ್ಚಿಸಿದ್ದಾರೆ.

## ಉಲ್ಲೇಖಗಳು 
ವರ್ಗ:ವಿದ್ವಾಂಸರು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಅಪೋಲೋ ಆಸ್ಪತ್ರೆ ಸಮೂಹ

**ಅಪೋಲೋ ಆಸ್ಪತ್ರೆಗಳು** (ಆಂಗ್ಲ-ಅಪೋಲೋ ಹಾಸ್ಪಿಟಲ್ಸ್ ಎಂಟರ್‌ಪ್ರೈಸ್ ಲಿಮಿಟೆಡ್) ಭಾರತ ಮೂಲದ ಬಹುರಾಷ್ಟ್ರೀಯ ಖಾಸಗಿ ಆರೋಗ್ಯ ಸಂಸ್ಥೆಗಳ ಸಮೂಹವಾಗಿದೆ. ಇದು ಭಾರತದಲ್ಲಿನ ಅತಿದೊಡ್ಡ ಖಾಸಗಿ ಆಸ್ಪತ್ರೆ ಜಾಲವಾಗಿದ್ದು, ೭೩ ಸ್ವಂತ ಮತ್ತು ನಿರ್ವಹಿಸುವ ಆಸ್ಪತ್ರೆಗಳ ಜಾಲವನ್ನು ಹೊಂದಿದೆ. ಆಸ್ಪತ್ರೆಗಳ ಜಾಲ ಮಾತ್ರವಲ್ಲದೆ, ಅಪೋಲೋ ಫಾರ್ಮಸಿ ಹೆಸರಿನ ಔಷಧದ ಅಂಗಡಿಗಳು, ಪ್ರಾಥಮಿಕ ಆರೈಕೆ ಮತ್ತು ರೋಗನಿರ್ಣಯ ಕೇಂದ್ರಗಳು, ಟೆಲಿಮೆಡಿಸಿನ್ ಮತ್ತು ಡಿಜಿಟಲ್ ಆರೋಗ್ಯ ಸೇವೆಗಳನ್ನು ಸಹ ಅಪೋಲೊ ಸಮೂಹವು ನಿರ್ವಹಿಸುತ್ತದೆ. ಭಾರತದಲ್ಲಿ ಮೊದಲ ಬಾರಿಗೆ ಕಾರ್ಪೋರೇಟ್ ಶೈಲಿಯ ಆರೋಗ್ಯ ಸೇವೆಯನ್ನು ಒದಗಿಸುವ ಸಂಸ್ಥೆಯಾಗಿ ಅಪೋಲೋ ಸಮೂಹವನ್ನು ಗುರುತಿಸಲಾಗುತ್ತದೆ. ಭಾರತದಲ್ಲಿ ಮೊತ್ತಮೊದಲ ಬಾರಿಗೆ ಟೆಲಿಮೆಡಿಸಿನ್ ಸೌಲಭ್ಯವನ್ನು ಪರಿಚಯಿಸಿದ ಕೀರ್ತಿ ಈ ಆಸ್ಪತ್ರೆ ಸಮೂಹಕ್ಕೆ ಸಲ್ಲುತ್ತದೆ.

ಅಪೋಲೋ ಆಸ್ಪತ್ರೆಗಳ ಜಾಲವನ್ನು ಡಾ. ಪ್ರತಾಪ್ ಸಿ. ರೆಡ್ಡಿ ಅವರು ೧೯೮೩ರಲ್ಲಿ ಸ್ಥಾಪಿಸಿದರು. ಮೊದಲ ಆಸ್ಪತ್ರೆಯನ್ನು ಪ್ರತಾಪ್ ಅವರು ಮದರಾಸ್(ಈಗಿನ ಚೆನೈ)ನಲ್ಲಿ ಸ್ಥಾಪಿಸಿದರು.

## ಇತಿಹಾಸ ಮತ್ತು ಸ್ವಾಧೀನ ಪ್ರಕ್ರಿಯೆಗಳು
## ಸೇವೆಗಳು
### ಆಸ್ಪತ್ರೆ ಸೇವೆಗಳು ಮತ್ತು ಜಾಲ
ಏಷ್ಯಾದ ಪ್ರಮುಖ ಖಾಸಗಿ ಆರೋಗ್ಯ ಸೇವಾ ಗುಂಪುಗಳಲ್ಲಿ ಒಂದಾಗಿರುವ ಅಪೋಲೋ, ದೇಶದಾದ್ಯಂತ 69 ಆಸ್ಪತ್ರೆಗಳಲ್ಲಿ 9,834 ಹಾಸಿಗೆ ಸಾಮರ್ಥ್ಯವನ್ನು ಹೊಂದಿದೆ. 3,250 ಔಷಧಾಲಯಗಳನ್ನು ಅಪೋಲೋ ಫಾರ್ಮಸಿ ಹೆಸರಿನಲ್ಲಿ ನಿರ್ವಹಿಸುತ್ತದೆ, ಇದು ಭಾರತದ ಅತಿದೊಡ್ಡ ಔಷಧಾಲಯ ಸರಪಳಿಗಳಲ್ಲಿ ಒಂದಾಗಿದೆ.
ಕಂಪನಿಯು 200 ಕ್ಕೂ ಹೆಚ್ಚು ಪ್ರಾಥಮಿಕ ಆರೈಕೆ ಮತ್ತು ರೋಗನಿರ್ಣಯ ಚಿಕಿತ್ಸಾಲಯಗಳನ್ನು ನಿರ್ವಹಿಸುತ್ತದೆ. ಅಪೋಲೋ 150 ಕ್ಕೂ ಹೆಚ್ಚು ದೂರ ಚಿಕಿತ್ಸಾ ಕೇಂದ್ರಗಳು ಮತ್ತು ಶಾಖೆಗಳನ್ನು ದೇಶದಾದ್ಯಂತ ಹೊಂದಿದೆ. ಪ್ರತಿ ವರ್ಷ 75,000 ಕ್ಕೂ ಹೆಚ್ಚು ರೋಗಿಗಳು ಪೆರಿಟೋನಿಯಲ್ ಮತ್ತು ಹೀಮೋಡೈಲಿಸಿಸ್ ಚಿಕಿತ್ಸೆ ಪಡೆಯುತ್ತಾರೆ. 59 ಕ್ಕೂ ಹೆಚ್ಚು ವಿಭಾಗದ 11,000 ಕ್ಕೂ ಹೆಚ್ಚು ವೈದ್ಯರುಗಳು ಮೊದಲ ದರ್ಜೆಯ ಆರೈಕೆಯನ್ನು ನೀಡುತ್ತಾರೆ.

## ಅಂಗಸಂಸ್ಥೆಗಳು
## ಉಲ್ಲೇಖ
ವರ್ಗ:ಉದ್ಯಮ
ಲಿಂಗ ಸಂವೇದನೆ

ಲಿಂಗ ಸಂವೇದನೆ ಎಂದರೆ ಲಿಂಗ ಸಂವೇದನೆಯನ್ನು ಕಲಿಸುವ ಪ್ರಕ್ರಿಯೆ ಮತ್ತು ಲಿಂಗ ಸಮಾನತೆಯ ಕಾಳಜಿಗಳ ಬಗ್ಗೆ ಜಾಗೃತಿ ಮೂಡಿಸುವ ಮೂಲಕ ನಡವಳಿಕೆಯ ಮಾರ್ಪಾಡಿನ ಪ್ರೋತ್ಸಾಹ.ಬೇರೆ ರೀತಿಯಲ್ಲಿ ಹೇಳುವುದಾದರೆ, ಇದು ಲಿಂಗ ಸಮಾನತೆ ಅಥವಾ ಲಿಂಗ ತಾರತಮ್ಯವನ್ನು ತೊಡೆದುಹಾಕುವ ಅಗತ್ಯತೆಯ ಕೊರತೆಯ ಬಗ್ಗೆ ಜನರಿಗೆ ಅರಿವು ಮೂಡಿಸುವ ಪ್ರಕ್ರಿಯೆಯಾಗಿದೆ. ಇದು ಸಮಾಜದಲ್ಲಿ ಪ್ರಚಲಿತದಲ್ಲಿರುವ ಅಸ್ತಿತ್ವದಲ್ಲಿರುವ ಲಿಂಗ ಪಾತ್ರಗಳು, ಸ್ಟೀರಿಯೊಟೈಪ್‌ಗಳು ಮತ್ತು ಪಕ್ಷಪಾತಗಳನ್ನು ಅರ್ಥಮಾಡಿಕೊಳ್ಳುವುದು ಮತ್ತು ಸವಾಲು ಹಾಕುವುದನ್ನು ಒಳಗೊಂಡಿರುತ್ತದೆ. ಲಿಂಗ ಸಂವೇದನೆಯು ವ್ಯಕ್ತಿಗಳು ತಮ್ಮ ಲಿಂಗದ ಆಧಾರದ ಮೇಲೆ ತಾರತಮ್ಯ ಮಾಡದ ಹೆಚ್ಚು ಸಮಾನ ಮತ್ತು ನ್ಯಾಯಯುತ ಸಮಾಜವನ್ನು ಸೃಷ್ಟಿಸುವ ಗುರಿಯನ್ನು ಹೊಂದಿದೆ.

ಲಿಂಗ ಸಂವೇದನೆಯ ಗುರಿಯು ಲಿಂಗ ಸಮಾನತೆಯ ಸಮಸ್ಯೆಗಳನ್ನು ಪರಿಹರಿಸುವುದು ಮತ್ತು ಭಾಗವಹಿಸುವವರು ಪರಿಹಾರಗಳನ್ನು ಅನುಸರಿಸಲು ಪ್ರೋತ್ಸಾಹಿಸುವುದು. ವಿವಿಧ ಸಂವೇದನಾ ಅಭಿಯಾನಗಳು, ತರಬೇತಿ ಕೇಂದ್ರಗಳು, ಕಾರ್ಯಾಗಾರಗಳು, ಕಾರ್ಯಕ್ರಮಗಳು ಇತ್ಯಾದಿಗಳನ್ನು ನಡೆಸುವ ಮೂಲಕ ಇದನ್ನು ಸಾಧಿಸಬಹುದು. ಮಾನವಿಕ ಮತ್ತು ಸಮಾಜ ವಿಜ್ಞಾನಗಳ ಕ್ಷೇತ್ರದಲ್ಲಿ, ಸಂವೇದನೆಯನ್ನು ಜಾಗೃತಿ-ಮಾಹಿತಿಯುಕ್ತ ಪ್ರವೃತ್ತಿ ಅಥವಾ ಸ್ವಭಾವವೆಂದು ಪರಿಗಣಿಸಲಾಗುತ್ತದೆ, ಇದು ನಡವಳಿಕೆಯನ್ನು ಬದಲಾಯಿಸುವ ಗುರಿಯನ್ನು ಹೊಂದಿದೆ, ಇದರಿಂದಾಗಿ ಅದು ಕೆಲವು ಸಮಸ್ಯೆಗಳಿಗೆ ಸೂಕ್ಷ್ಮವಾಗಿರುತ್ತದೆ. ಲಿಂಗ ಸಂವೇದನೆಯನ್ನು "ಲಿಂಗ ನ್ಯಾಯ ಮತ್ತು ಲಿಂಗ ಸಮಾನತೆಯ ಸಮಸ್ಯೆಗಳಿಗೆ ಸೂಕ್ಷ್ಮವಾಗಿರುವ ರೀತಿಯಲ್ಲಿ ವರ್ತಿಸುವ ಜಾಗೃತಿ-ಮಾಹಿತಿಯುಕ್ತ ಪ್ರವೃತ್ತಿ" ಎಂದು ಕಾಣಬಹುದು.

ಇದು ಲಿಂಗ ಸಬಲೀಕರಣದೊಂದಿಗೆ ಪರಸ್ಪರ ಸಂಬಂಧ ಹೊಂದಿದೆ. ಲಿಂಗ ಸಂವೇದನೆ ಸಿದ್ಧಾಂತಗಳು ಮಕ್ಕಳ ಕಡೆಗೆ ಶಿಕ್ಷಕರು ಮತ್ತು ಪೋಷಕರ ವರ್ತನೆಯ ಮಾರ್ಪಾಡುಗಳು (ಇತ್ಯಾದಿ) ಲಿಂಗ ಸಮಾನತೆಯ ಮೇಲೆ ಸಾಂದರ್ಭಿಕ ಪರಿಣಾಮ ಬೀರುತ್ತವೆ ಎಂದು ಹೇಳುತ್ತವೆ.ಏಕೆಂದರೆ 2-3 ವರ್ಷ ವಯಸ್ಸಿನ ಮಕ್ಕಳಲ್ಲಿ ಲಿಂಗ ಗುರುತಿಸುವಿಕೆ ಮತ್ತು ಲಿಂಗ ಪಾತ್ರಗಳು ಬೆಳೆಯಲು ಪ್ರಾರಂಭಿಸುತ್ತವೆ.

ಲಿಂಗ ಸಂವೇದನಾಶೀಲತೆಯು "ನಡವಳಿಕೆಯನ್ನು ಬದಲಾಯಿಸುವುದು ಮತ್ತು ನಮ್ಮ ಸ್ವಂತ ಮತ್ತು ಇತರ ಲಿಂಗಗಳ ಬಗ್ಗೆ ನಾವು ಹೊಂದಿರುವ ದೃಷ್ಟಿಕೋನಗಳಲ್ಲಿ ಸಹಾನುಭೂತಿಯನ್ನು ತುಂಬುವುದು." ಇದು ಜನರು "ಅವರ ವೈಯಕ್ತಿಕ ವರ್ತನೆಗಳು ಮತ್ತು ನಂಬಿಕೆಗಳನ್ನು ಪರೀಕ್ಷಿಸಲು ಮತ್ತು ಅವರು ತಿಳಿದಿದ್ದಾರೆಂದು ಭಾವಿಸಿದ 'ವಾಸ್ತವಗಳನ್ನು' ಪ್ರಶ್ನಿಸಲು ಸಹಾಯ ಮಾಡುತ್ತದೆ.

ಶಿಕ್ಷಣ, ತರಬೇತಿ ಮತ್ತು ಜಾಗೃತಿ ಮೂಡಿಸುವ ಅಭಿಯಾನಗಳು ಸೇರಿದಂತೆ ವಿವಿಧ ವಿಧಾನಗಳ ಮೂಲಕ ಲಿಂಗ ಸಂವೇದನೆಯನ್ನು ಸಾಧಿಸಬಹುದು. ಇದನ್ನು ಶಾಲಾ ಪಠ್ಯಕ್ರಮ, ಕೆಲಸದ ಸ್ಥಳ ನೀತಿಗಳು ಮತ್ತು ಸಮುದಾಯ ಕಾರ್ಯಕ್ರಮಗಳಲ್ಲಿ ಸಂಯೋಜಿಸಬಹುದು. ವ್ಯಕ್ತಿಗಳು ಲಿಂಗ ಸಮಸ್ಯೆಗಳ ಬಗ್ಗೆ ತಿಳಿದಿರುವ ಮತ್ತು ಲಿಂಗ ಸಮಾನತೆಯ ಕಡೆಗೆ ಸಕ್ರಿಯವಾಗಿ ಕೆಲಸ ಮಾಡುವ ಸಂಸ್ಕೃತಿಯನ್ನು ಸೃಷ್ಟಿಸುವುದು ಇದರ ಉದ್ದೇಶವಾಗಿದೆ.

ಒಟ್ಟಾರೆಯಾಗಿ, ಲಿಂಗ ಸಂವೇದನೆಯು ಹೆಚ್ಚು ಸಮಾನ ಮತ್ತು ನ್ಯಾಯಯುತ ಸಮಾಜವನ್ನು ಸೃಷ್ಟಿಸುವ ಅತ್ಯಗತ್ಯ ಅಂಶವಾಗಿದೆ, ಅಲ್ಲಿ ವ್ಯಕ್ತಿಗಳು ತಮ್ಮ ಲಿಂಗದ ಆಧಾರದ ಮೇಲೆ ತಾರತಮ್ಯ ಮಾಡಲಾಗುವುದಿಲ್ಲ. ಲಿಂಗ ಸಮಾನತೆಯನ್ನು ಉತ್ತೇಜಿಸುವುದು ಮತ್ತು ಲಿಂಗ ಸ್ಟೀರಿಯೊಟೈಪ್‌ಗಳು ಮತ್ತು ಪಕ್ಷಪಾತಗಳನ್ನು ಪ್ರಶ್ನಿಸುವುದು ಎಲ್ಲಾ ವ್ಯಕ್ತಿಗಳು ಯಶಸ್ವಿಯಾಗಲು ಸಮಾನ ಅವಕಾಶಗಳನ್ನು ಹೊಂದಿರುವ ಜಗತ್ತನ್ನು ಸೃಷ್ಟಿಸಲು ನಿರ್ಣಾಯಕವಾಗಿದೆ.

==ಉಲ್ಲೇಖಗಳು

*https://en.wikipedia.org/wiki/Gender_sensitization
ಚಾರ್ಲ್ಸ್ ಗ್ರಾಂಟ್

right|thumb|ಚಾರ್ಲ್ಸ್ ಗ್ರಾಂಟ್
**ಚಾರ್ಲ್ಸ್ ಗ್ರಾಂಟ್** (1746 - 1823) ಒಬ್ಬ ರಾಜಕಾರಣಿ ಹಾಗೂ ಸಮಾಜ ಸುಧಾರಕ.

## ಜೀವನ, ಸಾಧನೆಗಳು 
1767ರಲ್ಲಿ ತನ್ನ ಚಿಕ್ಕಪ್ಪನೊಡನೆ ಭಾರತಕ್ಕೆ ಬಂದು ಈಸ್ಟ್ ಇಂಡಿಯ ಕಂಪನಿಯಲ್ಲಿ ಉನ್ನತ ಹುದ್ದೆಯನ್ನು ಗಳಿಸಿದ. ಭಾರತದಲ್ಲಿರುವವರೆಗೂ ದೇಶೀಯ ಸಮಾಜ ಸುಧಾರಣೆಯಲ್ಲಿ ತುಂಬ ಆಸಕ್ತಿ ವಹಿಸಿದ. ಸ್ವದೇಶಕ್ಕೆ ಮರಳಿದ ಮೇಲೆ ಚರ್ಚ್ ಮಿಷನರಿ ಸೊಸೈಟಿ (1799), ಆಂಗ್ಲ ಮತ್ತು ವಿದೇಶೀಯ ಬೈಬಲ್ ಸಂಸ್ಥೆಗಳನ್ನು (1804) ತೆರೆದ. ಭಾರತಕ್ಕೆ ವಿಶೇಷ ಸಂಖ್ಯೆಯಲ್ಲಿ ಮಿಷನರಿಗಳನ್ನು ಕಳುಹಿಸಬೇಕೆಂದು ಬ್ರಿಟಿಷ್ ಸರ್ಕಾರವನ್ನು ಒತ್ತಾಯಪಡಿಸಿದ. ಏಷ್ಯದ ವಸಾಹತುಗಳಲ್ಲಿರುವ ಜನರ ನೈತಿಕತೆಯನ್ನು ಉತ್ತಮಪಡಿಸುವ ಗ್ರಂಥವೊಂದನ್ನು (1792) ಪ್ರಕಟಿಸಿದ. ತತ್ಪರಿಣಾಮವಾಗಿ ಬ್ರಿಟಿಷ್ ಸರ್ಕಾರ ಒಬ್ಬ ಬಿಷಪನನ್ನು ನೇಮಿಸಿದ್ದಲ್ಲದೆ ಭಾರತದ ವಿದ್ಯಾಭಿವೃದ್ಧಿಗಾಗಿ 50,000 ಪೌಂಡುಗಳನ್ನು ಮಂಜೂರು ಮಾಡಿತು. ಆಮೇಲೆ ಗ್ರಾಂಟ್ ದೇಶೀಯರಿಗೆ ಕೈಗಾರಿಕಾ ತರಬೇತಿಯನ್ನು ಕೊಡಬೇಕೆಂಬ ಸಲಹೆಯನ್ನು ಮಾಡಿ ಈಸ್ಟ್ ಇಂಡಿಯ ಕಂಪನಿಯಲ್ಲಿ ಸೇವೆ ಸಲ್ಲಿಸುತ್ತಿರುವ ಸಿಬ್ಬಂದಿ ವರ್ಗದವರಿಗೆ ಸೂಕ್ತ ಶಿಕ್ಷಣವನ್ನು ಒದಗಿಸಬೇಕೆಂದು ಶಿಫಾರಸ್ಸು ಮಾಡಿದ. ಈತ 1803 ಮತ್ತು 1818ರ ವರೆಗೆ ಬ್ರಿಟಿಷ್ ಪಾರ್ಲಿಮೆಂಟಿನ ಸದಸ್ಯನಾಗಿದ್ದ. 

ಭಾರತೀಯರಿಗೆ ಇಂಗ್ಲೀಷ್ ಭಾಷೆಯನ್ನು ಬೋಧಿಸಬೇಕು, ತನ್ಮೂಲಕ ಇಂಗ್ಲಿಷ್ ಸಾಹಿತ್ಯದ ವಿಶಿಷ್ಟತೆಯ ಪರಿಚಯ ಮಾಡಿಕೊಡಬೇಕು, ಮತ್ತು ಕೃಷಿ ಹಾಗೂ ಇತರ ಕ್ಷೇತ್ರಗಳಲ್ಲಿ ಯಂತ್ರಗಳನ್ನು ಅನ್ವಯಿಸಬೇಕು, ಕ್ರಮೇಣ ಭಾರತೀಯರಿಗೆ ಆಂಗ್ಲರ ಸಂಸ್ಕೃತಿ ಮತ್ತು ಧಾರ್ಮಿಕ ಜ್ಞಾನವನ್ನು ಪರಿಚಯಿಸಬೇಕು. - ಎನ್ನುವುದೇ ಗ್ರಾಂಟನ ಶೈಕ್ಷಣಿಕ ಧೋರಣೆಗಳ ಮುಖ್ಯತತ್ತ್ವಗಳು. ಇವು ಮುಂದೆ ಮಕಾಲೆಯ (1800 - 1859) ನಾಯಕತ್ವದಲ್ಲಿ ಕಾರ್ಯಗತಗೊಂಡವು.

## ಉಲ್ಲೇಖಗಳು 
## ಗ್ರಂಥಸೂಚಿ 
* 

ವರ್ಗ:ಕ್ರೈಸ್ತ ಧರ್ಮ ಪ್ರಚಾರಕರು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಗ್ರಾಟ್ಸ್

thumb|350x350px|ಷ್ಲಾಸ್‍ಬರ್ಗ್‌ನಿಂದ ಗ್ರಾಟ್ಸ್ ನಗರದ ನೋಟ
**ಗ್ರಾಟ್ಸ್** ಎನ್ನುವುದು ಆಸ್ಟ್ರಿಯ ದೇಶದ ಎರಡನೆಯ ದೊಡ್ಡ ನಗರ. ಸ್ಟಿರಿಯ ಒಕ್ಕೂಟ ರಾಜ್ಯದ ರಾಜಧಾನಿ. ವಿಯೆನ್ನದ ನೈಋತ್ಯಕ್ಕೆ 112 ಮೈ. ದೂರದಲ್ಲಿ, ಮೂರ್ ನದಿಯ ಎರಡೂ ದಂಡೆಗಳ ಮೇಲಿದೆ. ಜನಸಂಖ್ಯೆ 3,06,068 (1 ಜನವರಿ 2025).

## ಭೂಗೋಳ 
ದಟ್ಟ ಕಾಡಿನಿಂದ ಕೂಡಿದ ಸ್ಟಿರಿಯನ್ ಆಲ್ಪ್ಸ್ ಶ್ರೇಣಿಯ ದಕ್ಷಿಣಕ್ಕೆ ಮೂರ್ ಕಣಿವೆಯ ಮುಖದ ಬಳಿ ಇರುವ ಈ ಪಟ್ಟಣದ್ದು ಮಹತ್ತ್ವದ ಸನ್ನಿವೇಶ. ಇದರ ಮುಂದೆ ವಿಶಾಲವೂ, ಫಲವತ್ತೂ ಆದ ಗ್ರೇಸರ್‌ಫೆಲ್ಟ್ ಮೈದಾನ ಹಬ್ಬಿದೆ.

## ಆಕರ್ಷಣೆಗಳು, ಸಾರಿಗೆ 
ಪಟ್ಟಣದ ಉತ್ತಮ ಸ್ಥಳ ಷ್ಲಾಸ್‌ಬರ್ಗ್ (1552'). ಇದು ಸ್ಟಿರಿಯನ್ ಆಲ್ಪ್ಸ್‌ನ ಒಂದು ಹೊರ ಕವಲು. ಇಲ್ಲಿ ಹಲವು ಸುಂದರ ಉದ್ಯಾನವನಗಳುಂಟು. ಷ್ಲಾಸ್‌ಬರ್ಗಿನ ದಕ್ಷಿಣ ಇಳಿಜಾರಿನಲ್ಲಿ 1561 ರಲ್ಲಿ ನಿರ್ಮಿತವಾದ ಒಂದು ಗಡಿಯಾರ ಗೋಪುರವೂ, ಅದರ ಶಿಖರದ ಮೇಲೆ 1588 ರಲ್ಲಿ ಕಟ್ಟಲಾದ ಒಂದು ಘಂಟಾಗೋಪುರವೂ ಇವೆ. ಇದರ ಗಂಟೆಯ ತೂಕ 4 ಟನ್. ಷ್ಲಾಸ್‌ಬರ್ಗಿನ ಪಶ್ಚಿಮದಲ್ಲಿ ಮೂರ್ ನದಿಯೂ, ಪೂರ್ವದಲ್ಲಿ ಉದ್ಯಾನವೂ ಇವೆ. ನಗರದಲ್ಲಿ ಇತಿಹಾಸ ಪ್ರಸಿದ್ಧವಾದ ಅನೇಕ ಕಟ್ಟಡಗಳಿವೆ. 16 ನೆಯ ಶತಮಾನದಲ್ಲಿ ಪುನರುಜ್ಜೀವನ ಶೈಲಿಯಲ್ಲಿ ಕಟ್ಟಲಾದ ಲ್ಯಾಂಡ್‍ಹೌಸ್, 15 - 17 ನೆಯ ಶತಮಾನಗಳ ಆಯುಧ ಶಾಲೆ, ಜರ್ಮನ್ ಪುನರುಜ್ಜೀವನ ಶೈಲಿಯಲ್ಲಿ 19 ನೆಯ ಶತಮಾನದಲ್ಲಿ ಕಟ್ಟಲಾದ ಪುರಭವನ, 11 ನೆಯ ಶತಮಾನದಲ್ಲಿ ನಿರ್ಮಿಸಲಾದ, ಈಗ ಸರ್ಕಾರಿ ಕಚೇರಿಯಾಗಿರುವ ಕೋಟೆಮನೆ, 15 ನೆಯ ಶತಮಾನದಲ್ಲಿ ಸೇಂಟ್ ಏಜೀಡಿಯಸ್ ಕಥೆಡ್ರಲ್ - ಇವು ಮುಖ್ಯವಾದವು. ಗ್ರಾಟ್ಸ್‌ನಲ್ಲಿ ಒಂದು ವಿಶ್ವವಿದ್ಯಾಲಯವೂ, ಅನೇಕ ಶಾಲಾ ಕಾಲೇಜುಗಳೂ ಉಂಟು. ವಿಶ್ವವಿದ್ಯಾಲಯ 1586 ರಷ್ಟು ಹಳೆಯದು. ನಾಟ್ಯ ಶಾಲೆ, ಚಿತ್ರಶಾಲೆಗಳು ಇವೆ.

ಗ್ರಾಟ್ಸ್ ನಗರ ವಿಯೆನ್ನ - ಮಾರಿಬೊರ್ ರೈಲು ಮಾರ್ಗದಲ್ಲಿ ಒಂದು ಮುಖ್ಯ ನಿಲ್ದಾಣ. ಇಲ್ಲಿಂದ ಸ್ಲೊವೇನಿಯದ ಲ್ಯೂಬ್ಲಿಯಾನಾ, ಇಟಲಿಯ ಟ್ರಿಯೆಸ್ಟ್ ಮತ್ತು ಹಂಗರಿಯ ಸೋಂಬಾಟ್‌ಹೇಗಳಿಗೆ ರೈಲ್ವೆ ಸಂಪರ್ಕವುಂಟು. ವಿಮಾನ ನಿಲ್ದಾಣ ಇರುವುದು ಗ್ರಾಟ್ಸ್‌ನ ದಕ್ಷಿಣಕ್ಕೆ 5 ಮೈ. ದೂರದಲ್ಲಿ.

## ವ್ಯಾಪಾರ 
ಕಬ್ಬಿಣ - ಉಕ್ಕು, ಸೂಕ್ಷ್ಮ ಸಲಕರಣೆ, ಭಟ್ಟಿ, ಚರ್ಮ, ಕಾಗದ, ಬಟ್ಟೆ - ಇವು ಇಲ್ಲಿಯ ಮುಖ್ಯ ಉದ್ಯಮಗಳು. ರೈಲ್ವೇ ಕಾಯಾಗಾರಗಳು ಇವೆ. ಮದ್ಯ, ಹಣ್ಣು ಇವುಗಳಿಗೆ ವ್ಯಾಪಾರಕೇಂದ್ರ.

## ಇತಿಹಾಸ 
9 ನೆಯ ಶತಮಾನದಲ್ಲಿ ಬಹುಶಃ ಇಲ್ಲೊಂದು ಕೋಟೆಯಿತ್ತು. ಆ ಶತಮಾನದಲ್ಲಿ ಇದರ ಹೆಸರು ಮೊಟ್ಟಮೊದಲಿಗೆ ಕಾಣಬರುತ್ತದೆ. ಇದು ಪಟ್ಟಣದ ಹಕ್ಕು ಗಳಿಸಿದ್ದು 1240 ರಲ್ಲಿ.

ಇದು ಅನೇಕ ವರ್ಷಗಳ ಕಾಲ ಸ್ಟಿರಿಯದ ಕೇಂದ್ರವಾಗಿತ್ತು. 16 ನೆಯ ಶತಮಾನದಲ್ಲಿ ಇಲ್ಲಿ ಕೋಟೆಕೊತ್ತಲಗಳು ನಿರ್ಮಿತವಾದವು. ಪ್ರಸಿದ್ಧ ಜರ್ಮನ್ ಖಗೋಳ ಶಾಸ್ತ್ರಜ್ಞ ಯೋಹಾನ್ ಕೆಪ್ಲರ್ ಈ ಪಟ್ಟಣದಲ್ಲಿ ಕೆಲಸ ಮಾಡುತ್ತಿದ್ದ. ನೆಪೋಲಿಯಾನಿಕ್ ಯುದ್ಧಗಳ ಕಾಲದಲ್ಲಿ 1797 ಮತ್ತು 1805 ರಲ್ಲಿ ಗ್ರಾಟ್ ಫ್ರೆಂಚರಿಗೆ ವಶವಾಗಿತ್ತು. 19 ನೆಯ ಶತಮಾನದಲ್ಲಿ ಈ ನಗರ ತುಂಬ ಬೆಳೆಯಿತು. ಇದಕ್ಕೆ ನಗರದ ಸ್ಥಾನ ಲಭ್ಯವಾದ್ದು 1850 ರಲ್ಲಿ.

## ಉಲ್ಲೇಖಗಳು 
ವರ್ಗ:ಆಸ್ಟ್ರಿಯ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವರ್ಗ:ಯುರೋಪ್ ಖಂಡದ ಪ್ರಮುಖ ನಗರಗಳು
ವರ್ಗ:ನಗರಗಳು